Arratia: Xabier Lete: Jose Mari Setien gotzaiaren homilia bere hiletan\nEz gera hutsetik hutsera hiltzen, izate existentzialetik mugaz harandiko misterio batetara baizik, hori esaten zion Xabierrek bere buruari "bere" heriotzaren aurrean jartzen zenean. Izan ere, hiltzea gauza arrunta da, baina berak nabaritu zuen heriotzaren alderdi misteriotsua.\nLau galderaren aurrean jartzen zuen heriotzak Xabier, eta galdera horiei emandako erantzunak argitu behar zion, nolabait, bere bizitzaren esanahia edo sentidua. Bizitza ezin zitekeen soil-soilik zerbaiten hastea eta bukatzea izan, besterik gabe. Hortik zetozkion bere bizitzaren esanahiaren edo sentiduaren galderak. "Bere" erantzuna ematen ahalegindu zen Xabier galdera horien misterioari.\nLau ziren berarentzat gai nagusiak: Jainkoa, gizakion arteko maitasuna, giza sufrimendua eta, azkenik, heriotza.\nAzken hamar urte hauetan nik berarekin izandako harremanak erakusten dit, galdera horiek ez zirela berarentzat teoria hutsa edota galdera intelektual hutsa. Alderantziz, bere bizitzari buruz, hau da, bere bizitzaren esanahiari buruz bere buruari bene-benetan egiten zizkion galderak ziren. Adore izan zuen galdera horiei aurpegi emateko eta, horrela, bere bizi-esperientzia era sakonagoan eta egiazkoagoan bizitzeko. Xabierren planteamendu hauek eta horien erantzun-ahaleginak ezagutzen ez dituenak, ez du bere osoan ezagutuko haren bizitza; ez du ezagutuko hortik -bere argi-ilunak eta guzti- lortu zuen "jakinduria". Xabierren poesia ez da "literatura" hutsa. Bere bizi-esperientziaren adierazpena da.\nEsan beharra dago, galdera hauei erantzutekoan, fededunaren ikuspegian -edo, gutxienean, fededun izan nahi duenaren ikuspegian- jartzen dela.\na) Jainkoaren existentziari buruzko galderari erantzutekoan, Jesusen hitzak gogoratzen ditu: "Ez pentsa munduari bakea ekartzera etorria naizenik; bakea ez, baina banaketa ekartzera etorria naiz" (Mt 10, 34). Eta gogoeta hau egiten du: Bakea ez, baizik gatazka ekartzera etorri zen. Izan ere, Jainkoarekiko atxikimenduak eta haren irudia litzatekeen hurkoarenak kontraesanean jartzen gaituzte mundutartasunarekin, gutasunaren harrokeriekin eta onizate epel eta egoistenekin. Jainkoarekin ez dago bakerik eta konponbide diplomatikorik. Jesu Kristoren Jainkoagan sinestea ezin daiteke gure bizitzarekin eta existentziarekin zerikusirik ez duen sinestea izan.\nb) Maitasuna posible ote den galderari buruzko erantzuna aurkitu nahi duenean, San Paulok Korintoko kristau-elkarteari egindako gutunera jotzen du. Eta hau dio Xabierrek: Maitasunak erabatekoa behar duela izan aldarrikatzen zien Paulo ibiltariak. Maitasunak dena ulertzen eta barkatzen duela. Horrelako maitasuna posible ote den zalantzaren aurrean, zera aitortzen du: Ez jakituriak, ez mundu honetako ezagutza eta gaitasun guztiek, ez lukete deus balioko, «maitasuna faltako balitzaizu». Hala ere, Jainkoa maitasuna dela esaten du: Deus caritas est.\ne) Sufrimenduari buruz dio, guk kristau sinestunok ezin dugula onartu manikeoek aldarrikatu zuten onaren eta gaizkiaren banaketa, hori onartuz gero lurrera letorkeelako erredentzioaren itxaropena. Baina galderak zutik dirau: zergatik orduan gaizkia eta gaizkiaren korrelato nagusia den sufrimendua?\nd) Laugarren galdera nagusia, heriotzarena, otoitz bihurtzen du, aldi berean bere itxaropenaren aitormen den otoitz: Nik, agian, neronen esperientziari begiratuz, honela oihukatuko nioke Jainkoari: Jauna, erruki zaitez gutaz, eta mundu honetan elkar maite izan dugunok ez gaitzazu heriotzaren orduan eta heriotzaren bitartez bereizi; elkar maite izan dugunok elkar maitatzen jarraitu nahi baitugu eternitate osoan.\n3. Senideok: Orain aurrean entzun dugun Ebanjelioko pasartean, beren fedeari buruzko galdera egiten zien Jesusek apostoluei: "Zuek ere alde egin nahi al duzue?" Eta Pedroren erantzuna: "Jauna, norengana joango gara? Zuk dauzkazu betiko biziaren hitzak". Baina Ebanjelio-zati horretan entzun dugu baita ere, "ikasle askok atzera egin zuela, eta ez ziotela Jesusi jarraitu nahi izan".\nHainbat ideologia desberdinen eraginpean aurkitzen den gaurko mundu sekularizatu honetan, askotan ez da lekurik gelditzen fedearentzat. Jainko salbatzailearengan sinestea ez da, inolaz ere, guztiz nabariak eta begien bistakoak diren gaiei buruzko ziurtasun osoa izatea. Are gutxiago, gu bizi geran mundu honetan. Fedearen argitasunak berekin du zalantzaren iluntasuna. Geure barruan benetako sinetsi nahia dugunean ere, horrela izan ohi da. Asko izango dira diotenak, «nik sinetsi nahi nuke, baina ezin dut». Xabierrengandik hurbil gaudenok, haren hitzak entzutean, esan dezakegu, hark ere bizi izan zuela esperientzia hori. Zalantza artean bada ere, sinestedun izan zen Espirituaren argiaren laguntzaz, argi hori gabe ez baita posible fededun izatea. Fedeak -harengan bezala gugan ere- itxaropen apalaren ondorio izan behar du; eta itxaropen horren oinarrian sinesteko benetako gure borondateak egon behar du.\nJainkoak gutako bakoitzari -eta Xabierri ere- digun egiazko maitasunak gugan sortzen duen konfiantzaz, otoitz egingo diogu; sinesgabea zen Unamunogandik hartu eta fededun zen Xabierrek bere egiten zuen otoitza: Jauna, kupi zaitez Xabier gaixo honetaz, baita gu guztiez ere, izaten jarraitu nahi baitugu hil ondoren ere; ez baitugu nahi ezabatuak izatea.\nOHARRA: belztutako hitzak Xabier Letek berak esandakoak dira.


Donostia Zinemaldia :: Ina Weisse, Oren Gerner, Denis Côté, Martín Rejtman eta Anna Sofie Hartmann izango dira protagonista Nest Film Students saileko topaketa eta eskola magistraletan\nHemen zaude: Lehen orrialdea > 67. Edizioa 2019 > Berriak\t> Ina Weisse, Oren Gerner, Denis Côté, Martín Rejtman eta Anna Sofie Hartmann izango dira protagonista Nest Film Students saileko topaketa eta eskola magistraletan\nAsteazkena, 2019(e)ko irailak 4\nIna Weisse, Oren Gerner, Denis Côté, Martín Rejtman eta Anna Sofie Hartmann zinemagileak izango dira protagonista XVIII. Nest Film Students saileko topaketetan eta eskola magistraletan. Aurten, irailaren 23tik 27ra egingo da Tabakaleran zinema-eskoletako ikasleen nazioarteko topaketa.\nDonostia Zinemaldiak eta Tabakalera - Kultura Garaikidearen Nazioarteko Zentroak elkarrekin antolatzen dute topaketa, mundu osoko zinema-eskoletako ikasleen lanak ezagutarazteko. Aurtengoan, 14 film labur hautatu dira 46 herrialdetako 186 eskolak aurkeztutako 373 lanen artetik. Bost egunez jarraian, beren lanak erakutsi eta 67. edizioan filmak aurkeztera etorri diren zinemagileen hitzaldietan parte hartuko dute gazteek.\nLehen eskola, irailaren 23an (10:45), Ina Weisse alemaniar zinemagilearekin egingo da; Das Vorspiel (The Audition) aurkeztu ondoren, ikasleekin iritziak trukatuko ditu. Zinemagilearen bigarren filma da eta Sail Ofizialean Urrezko Maskorra lortzeko lehian izango da; lehenengoa, Der Architekt (The Architect), Berlingo zinema-jaialdian proiektatu zen. Hurrengo egunean (15:00) Oren Gerner etorriko da ikasleekin hitz egitera. Israeldarra Donostiara itzuliko da duela bost urte Greenland film laburrarekin Nest Film Students saria lortu eta gero. Aurten New Directors sailean lehiatuko da haren lehen film luzea, Africa, eta filmaren emanaldiaren ondoren egingo du ikasleekin elkarrizketa. Asteazkenean (10:30) Denis Côte kanadarrak hartuko du erreleboa. Zuzendariak eskarmentu handia du nazioarteko zinema-jaialdietan eta oraingoan Zabaltegi-Tabakaleran parte hartuko du Répertoire des villes disparues / Ghost Town Anthology filmarekin, Berlingo lehiaketa igaro ondoren.\nHurrengo egunean (15:00) Martín Rejtmanek emango du eskola magistrala. Gainera, Nest Film Students saileko epaimahaiaren presidentea izango da. Besteak beste, Silvia Prieto (Made in Spanish, 1999), Los guantes mágicos (Horizontes Latinos, 2003) eta Dos disparos (Horizontes Latinos, 2014) filmen egilea da argentinarra, eta Zabaltegi-Tabakalera sailean Shakti film laburra aurkeztuko du, duela hiru urte zentroak eskaini zion atzera begirakoaren ondoren eta Tabakaleran tailerra irakatsi eta gero. Ostiralean (11:00) Anna Sofie Hartmann izango da azken topaketaren protagonista. Duela bost urte, daniar zuzendariak New Directors sailean estreinatu zuen bere lehen lana, Limbo, eta oraingoan Zabaltegi-Tabakaleran lehiatuko da Giraffe-rekin, Locarnon izan ondoren.\nAlde batetik, film luzeen emanaldietarako eta ondoren zuzendariekin egingo diren hitzaldietarako sarbidea mugatuta egongo da: zinema-eskoletako ikasleak, Elías Querejeta Zine Eskolako ikasleak eta gonbidapenak lortzeko Tabakalerako web-orrian izena eman duten ikusleak baino ezingo dira sartu. Bestetik, Zinemaldiaren ohiko salmenta-kanalen bitartez eskuratu ahal izango dira film laburren emanaldietarako sarrerak.\nMartín Rejtman buruan, eskola parte-hartzaileetako ikaslez osatutako epaimahai batek erabakiko du film labur onenaren Nest Film Students saria nork irabazi duen. Proiektuaren zuzendariari emango zaio saria; Orona Fundazioak babesten du eta aurten 10.000 eurokoa izango da, diru kopurua bikoiztu baita.\nDonostia Zinemaldiak eta Tabakalerak elkarrekin antolatzen dute saila eta Donostia 2016 Europako Kultur Hiriburuaren ondarearen zati da.\nAstelehena 23, 10:45etatik 13:30etara\nIna Weissek (Berlin, 1968) ibilbide luzea egin du aktore-lanetan, batez ere, telebistan. Das Ende einer Nacht (2012) filmari esker, Alemaniako telebistaren emakumezko aktore onenaren saria irabazi zuen eta Ein großer Aufbruch-ek (2015) Adolf Grimme saria eman zion. 2000an eta 2002an Zuzendaritza ikasi zuen Hanburgoko Unibertsitatean. Bere graduazio-film laburrak, Alles anders-ek, First Steps saria irabazi zuen Alemanian 2002an. Bere lehenengo film luzea, Der architekt, 2009ko Berlinalen estreinatu zen eta gidoi onenaren saria irabazi zuen Max Ophüls zinema-jaialdian. Das vorspiel (Sail Ofiziala) zuzentzen duen bigarren film luzea da.\nAsteartea 24, 15:00etatik 17:30etara\nOren Gernerrek (Petah-Tikva, Israel. 1984) Zuzendaritza eta Gidoigintza ikasketak egin zituen, Tel Aviveko Minshar Arte Akademian. 2014an gradu-amaierako film laburra zuzendu zuen, Greenland. Lan horrek Nest Students saria irabazi zuen, eta Israelgo Zinema Akademiaren sarietan film labur onenen artean izendatu eta Sundancen proiektatu zen. Ondotik, Shark Tooth (2016) eta Gabriel (2018) iritsi ziren. Azken hori, Israel eta Frantzia arteko koprodukzio bat, Cannesko zinema-jaialdiko film laburren Sail Ofizialean lehiatu zen. Africa (New Directors) zuzentzen duen lehenengo film luzea da.\nAsteazkena 25, 10:30etatik 13:15etara\n2005etik, Denis Côték (Perth-Andover, Kanada. 1973) izen ona lortu du zinemagile independente gisa, bai Quebecen, bai nazioartean. Film labur ugari zuzendu eta zenbait urtez kazetari eta zinema-kritikari aritu ondoren, Les états nordiques (2005) lanarekin egin zuen film luzeetan debuta. Bere filmografian hala fikzioarentzat nola dokumentalarentzat tokia dago, eta badira hainbat lan nabarmengarri: adibidez, Curling-ek (2010) zuzendari onenaren eta gizonezko aktore onenaren sariak eskuratu zituen Locarnoko zinema-jaialdian, eta Vic + Flo ont vu un ours (2013) filmari esker Alfred Bauer saria lortu zuen Berlingo zinema-jaialdian. Azken bi lanekin –Boris sans Béatrice (2016) eta Repertoire des villes disparues (Zabaltegi-Tabakalera)–, Urrezko Hartza lortzeko lehian izan zen Alemaniako zinema-jaialdian.\nOsteguna 26, 15:00etatik 18:00etara\nMartín Rejtmanek (Buenos Aires, 1961) New Yorkeko Unibertsitatean (NYU) ikasi zuen zinemagintza. Rapado (1992) filmarekin egin zuen zuzendaritzan debuta eta ondoren ere lanean jarraitu du: Silvia Prieto (1999) Donostiako Made in Spanish sailean aurkeztu zen; Los guantes mágicos-ek (2004), Argentinako film onenaren FIPRESCI saria irabazi eta Donostiako Horizontes sailean parte hartu zuen; Entrenamiento elemental para actores (2009) Federico Leónekin batera zuzendu zuen, eta Dos disparos (2014) Locarnoko zinema-jaialdian lehiatu zen eta Donostiako Horizontes Latinos sailean aurkeztu. 2007an Copacabana dokumentala zuzendu zuen, Mexiko Hiriko FICCOn dokumental onenaren FIPRESCI sariaren irabazlea. Shakti (Zabaltegi-Tabakalera) Berlingo zinema-jaialdiko film laburren Sail Ofizialean lehiatu zen. Aurten Nest Film Students saileko epaimahaiaren presidentea da.\nOstirala 27, 11:00etatik 13:30etara\nAnna Sofie Hartmannek (Nakskov, Danimarka. 1984) Aarhusko European Film College-n ikasi zuen zortzi hilabetez. Berlinera joan ondoren, Olafur Eliasson artistaren bizitza eta lan-prozesua dokumentatu zuen. 2008an, Berlingo DFFBn Zuzendaritza ikasten hasi zen. Hainbat film labur zuzendu eta gero, Donostia Zinemaldiko New Directors sailean estreinatu zuen bere lehen film luzea, Limbo (2014). Zinema-jaialdi ugaritara gonbidatu zuten (besteak beste, Rotterdam, South by Southwest eta Göteborg) eta Europako Zinema Sarietarako hautagaitza lortu zuen Europako Aurkikuntzaren kategorian. Giraffe (Zabaltegi-Tabakalera) lehiaketaz kanpo estreinatu zen Locarnoko azken zinema-jaialdian.


SAD | Murrizketarik Ez\nUGT\tPost etiquetado ‘SAD’\nLos y las trabajadoras del Servicio de Ayuda a Domicilio de Busturialdea anuncian movilizaciones\t09/07/2012\n1 comentario\tEtiquetas: bizkaia, Busturialdea, derechos de los trabajadores, ELA, GOBIERNO VASCO, Grupo Urgatzi, recortes, SAD, Servicio de Ayuda a Domicilio\tjulio 10, 2012\nBusturialdeako Etxez Etxeko Laguntza Zerbitzuaren Langileek mobilizazioak iragarri dituzte\t2012/07/09\nUrgatzik kudeatutako Busturialdeko Etxez Etxeko Laguntza Zerbitzuaren sektoreko langileek mobilizazioak hasiko dituzte uztailaren 11an, 10:30tan, Urgatzi enpresak Bilbon duen egoitza nagusiaren aurrean elkarretaratuz. (Simon Bolivar kalea 1, Indautxu Plaza).\nBizkaiko Etxez Etxeko Laguntza Zerbitzuaren (EELZ) langile guztiek badakite Urgatzi Taldeak –eta sektorean ari diren beste enpresa batzuk ere–, behin behineko kontratazioaren erabilpen iruzurtia egiten dutela zerbitzu hau kudeatzen duten udalerri gehienetan.\nHori dela eta, Busturialdeko EELZko ELAren ordezkariek Lan Ikuskaritzara eraman zuten kontratazio iruzurraren salaketa. Ikuskaritzaren erabakiak ELAri arrazoia eman zion, kontratu iruzurra zegoela erabaki eta enpresa behartuz bost langile finko egitera.\nHorretaz gain, langileek zenbateko batzuk eskatu zizkioten enpresari demanda bat ezarriz, jasotako soldata kopuruak ez zetozelako bat lan egindako lanaldiarekin.\nEnpresaren erantzuna harrigarria izan da. Beraien eskubidea dena defendatzeagatik eta langile hauek zigortzeko helburuarekin enpresak jazarpen sindikal agerikoa suposatzen duen erabakia hartu du: behin behineko kontratuak finko edo behin betikoak bihurtu ditu, baina ordura arte izan duten lanaldiaren portzentajea mantendu gabe. Gauzak honela, batez-beste %75-80ko lanaldi izatetik %16,66ko lanaldia izatera pasatu dira.\nEnpresaren helburua zera da: langile hauek lan edukirik gabe lagatzea etxera soldata duin bat ez eramateko eta, hortaz, beren kabuz, lana “boluntarioki” uztera bultzatzea. Urgatzi enpresaren erabaki hau, diskriminatzailea izateaz gain, euren eskubideak erabiltzeagatik zigortzeko modua da. Jarrera antisindikala eta zapaltzailea da, eta mezu argia bidaltzen dio Busturialdeko langileei eta Bizkaia osoan Urgatzik dituen beste langileei: zuon eskubideak aldarrikatzen badituzue hau izango da ordainduko duzuen prezioa. Horregatik, ELAk Askatasun Sindikalaren Babespenaren aldeko salaketa urgentea ezarri egin du Urgatziren aurka.\nKontratazioan dagoen iruzurrari ondorengo egoerak gehitu egin behar zaizkio:\nBizkaiko hainbat udaletxek etxez etxeko zerbitzuaren erabiltzaileei bideratutako ordu kopuruen murrizketa. Ortuellako EELZren langileek mobilizazioak burutuko dituzte, beraien ordu kopurua %50ean murriztu eta lankide bat kaleratu egin dutelako. Horrek ere erabiltzaileen ordu kopuruen murrizketa ekarri egin du.\nSektoreko langileek duten haserrea Lan Esperientziaren Akreditazio Prozeduran Eusko Jaurlaritzak izan duen jarrera petralagatik. ELAren kexak ez ditu entzun izan nahi, eta agerian geratu dira prozedura honetan egon diren akats eta zalantza nabarmenak.\nEgoera hauen kausa sektoreko langileak nazka-nazka eginda daude. Azken finean, gauza bategatik edo besteagatik, beraien eskubideak sistematikoki urratuta ikusten dituzte. Jarrera hauek aldatzen ez badira argi dago Bizkaia mailako lan gatazka piztu ahal dela Etxez Etxeko Laguntza Zerbitzuaren sektorean.\nDeja un Comentario »\tEtiquetas: bizkaia, Busturialdea, derechos de los trabajadores, ELA, Etxez Etxeko Laguntza Zerbitzua, Grupo Urgatzi, movilizaciones, SAD, Urgatzi\t| Etiquetas


Museum Cemento Rezola baliabide kultural, hezitzaile eta inklusiboa da. Bisitaldi eta tailer egokituak eskaintzen ditu, kolektibo bakoitzaren behar espezifikoei erantzuteko diseinatuak.\nMUSEOKO ERAKUSKETA IRAUNKORRERA KOMENTATUTAKO IBILBIDE TEMATIKOA:\nZer da zementua?\nZementua fabrikatzeko prozesuaren oinarrizko ideiak, aplikazio arkitektonikoak eta jasangarritasunarekiko konpromisoak ezagutu ahal izango dituzte.\nZementua, etengabeko bilakaeran dagoen material historikoa.\nBerrikuntza: zementuaren aurrerapenak ezagutu ahalko dira modulu esperimentalen, prototipoen eta ukitu daitezkeen adibideen bidez.\nEkonomia zirkularra, zenbat dakigu alternatiba erakargarri honi buruz?\nMuseum Cemento Rezolak sortutako proiektu artistiko eta soziala da, eta gure ingurunea modu sortzailean esperimentatzeko, ikasteko eta ikertzeko aukera ematen digu. Behaketaren eta jolasaren bidez, ikusizko arteen oinarrizko kontzeptuak lantzen dira, hala nola forma, kolorea, tamaina, espazioa eta testura; museoan sorkuntza artistiko bat praktikara eramanez.\nPrograma hau oinarrizko premisa batzuetan oinarritzen da:\nMuseoa espazio inklusiboa da, pertsona guztientzat irekia.\nArtea, gizartea eraldatzeko tresna.\nHorrelako bisita bat erreserbatu nahi baduzu, jar zaitez harremanetan museoarekin\ninfo@museumstruorezola.org helbidean edo 943 36 41 92 telefonoan.


Asisko Urmeneta: “Interesatzen zait umorea, boterea eta ahaltsuak kritikatzeko” | Asisko Urmeneta: “Interesatzen zait umorea, boterea eta ahaltsuak kritikatzeko” – iparraldekohitza\nAsisko Urmeneta – Marrazkilaria\nJoanes Etxebarria – Hozta\nMarrazkilaria da Asisko Urmeneta (Iruñea, 1965; Hoztan bizi da). Lagunekin Napartheid fanzinea sortu zutenetik, aski obra egin ditu argi uzteko bere mundua komikitik harago doala. Sugarren mende, Azti Hitza eta Eusklabo alaiak komikiekin, besteak beste, historia landu du, eta mezu politiko bat plazaratu beti. Gartxot filmarekin berdin, eta antzerkiratu dituen lan batzuekin ere bai. Beti umorea arma gisa baliatuz. Amaiur! Libera state plazaratu berri du orain, Amaiurko Gaztelu elkartearen eskariz, eta bidelagun dituen Herrima eta Erroa argitaletxeak eta Gure Berriak elkarteak lagundurik.\nAurten betetzen baitira bost mende bataila hartatik, eta herri horretako Gaztelu elkarteak ekimen batzuk antolatu ditu; Amaiurren aurten, kasik asteburu guztiz bada zerbait programatua. Antolatu dituzten gauzen artean, bazen komiki baten bidez kontatzea bataila hura. Amaiur erreferente azkarra da Euskal Herrian, baina, egia erran, oso ideia lausoa dugu horretaz. Gaztelua bera, espainolek zapartarazi zuten uda hartan, duela bostehun urte, eta eskerrak duela ehun urteko intelektual eta herritar batzuek eraiki baitzuten orduko monolito hori. Horrek zer indar hartu duen ehun urte hauetan! Sinbologiaren aldetik oso gauza azkarra da, gutxi edo aski badakigu azken gaztelua izan zela independentziaren alde borrokatzen, eta hori guztia liburu batean kontatua da. Nire lana izan da dokumentazio historiko eta grafiko aunitz erabili, destilatu, eta komikiaren bidez kontatzea.\nEzaguna zara marrazkilari gisa, baina zure azken urteetako lanen hari bat da historia lantzea.\nAdinak ematen dituen abantaila bakanetako bat da norbait etortzen bazait proiektu bat manatzera, badakiela zer estilo dudan, bai grafikoa eta baita testuaren edo ideiaren aldetik ere. Ene alde dut ez naizela historialaria formakuntzaz: ez dut ikertzen, bigarren eskuko materiala baliatzen dut. Argitaratuak diren liburuak irakurri eta destilazioa egiten dut nolabait, bulgarizatzeko. Kazetari batek, kamioilari batek edo garbitzaile batek ez dute denborarik, segur aski, liburu pila hori irakurtzeko. Ene lana hori da: irakurriko ez dituzten liburu horiek guztiak hartzea, eta handik giltzarri batzuk ateratzea. Eta nola ez naizen historialaria, lotura batzuk egiteko askatasun osoa dut: lotura izugarri ebidenteak egiten zaizkidanak, baina historialariak ezin egin. Komikia ere transgresiorako esparru bat baita…; nik ez dut gezurrik erraten hor, baina lan hipotesi batzuk egiten ahal ditut, eta oraingo egunera ere eramaten naute. Historialari guztiek presentismo erraten den hori egiten dute. Erraten da komedia dela tragedia gehi denbora; niri egiten zait historia dela politika gehi denbora, eta, alderantziz, oraingo politika orduko historia gehi denbora ekuazioa dela.\nUsu erraten da garaileek idazten dutela historia. Zuk idazten duzuna, ordea, ez da garaileen historia.\nHerri normal batean, lan hauek eginen lituzkete funtzionario zenbaitzuek, ministerio aunitzetakoek. Oso gauza normaldua litzateke eta herritarrari irudiko litzaioke zerbait naturala dela. Herri honetan ezagutzen ditugu inperioaren alde egin duten euskaldunak (Harizpe, Loiola, Elkano), baina herriaren alde egin dutenak edo ez ditugu ezagutzen, edo baztertuak edo kriminalizatuak dira… hori konstante bat da. [Joseba] Sarrionandiari lapurtu diot esaldi bat oso zuzena dena: “Galtzailearen historia eta askatasun esperantza errekuperatu behar dira. Iragana, etorkizunerako nahi denaren arabera konprenitzen da”. Liburuaren azkenengo partean printza batzuk ematen dira, errateko nola izaten ahal garen, hain zuzen ere, normalak eta libre berriz.\nHori egiten duzu liburuetan, baita hitzaldi sorta batekin ere, Eneko Bidegainekin batean.\nBatzuek politika egiten dute erakundeetatik edo; nik kulturatik egiten dut politika. Mende hauek zailak dira, baina tokatu zaigu, gainera, bi urte hauetan desmobilizatze oso azkarra. Galtzen ari gara elkarrengana biltzeko ohitura, jendea erosoago dago etxeko kanapean serieak ikusteko eta gutxiago biltzeko, ez bada festarako. Bada diskurtso bat niri falta zitzaidana: konplexurik gabe, duintasunezkoa eta normaltasunera joateko bidea; normaltasuna da guk agintzea gure baratzean. Sentsazioa da orain arteko egoera bat ari dela amiltzen eta desagertzen, faktore aunitz oso berriak direla: pandemia, immigrazioa, ETAren gelditzea… Herri hau ez dago prestatua erantzun bat emateko. Ari gara beti zer gertatzen den eta horri azken momentuko erantzun bat ematen. Erantzun hori, geroz eta lausoago, geroz eta domestikoago da. Gu saiatzen gara, egoera nahasi horretan, mezu argia eta baikorra ematen. Arras etsitua ikusten dut panorama: euskalgintzan, hezkuntzan; beldurgarria da. Horren aitzinean ez egitea diagnosi honesto eta zintzoa egoeraren larritasunaz ohartzeko… Niri autokonplazentzia autonomiko horrek nazka ematen dit. Beti datu baikorrak, Disneylandian biziko bagina bezala, zer ongi bizi garen zatikatuak, menperatuak eta agindu gabe gure herrian. Ba ez! Nik uste dut diagnosia behar dela asumitu, eta diagnosia, izaten ahal den larriena da. Hori da Herri Existentzian egiten dugun lana.\nHaatik, diskurtso hori ez da diruz lagundua. Artista gisa, zure ideiak defendatuz, pagatua izateko parada duzu, halere?\nAurten Espainiako zortzi ministerio ari dira jo eta su lanean, diru publikoa xahutzen, opera, marrazki bizidun eta sei mila gauza egiten Elkanoren inguruan. Hori normala da: ministerioak horretarako dira. Aurten Loiola ere omenduko da… Nik bestelako bide bat aukeratu dut; orduan, ministerioa etortzen ez den bitartean, eskerrak herri honetan, zorionez, argitaletxe asoziatiboak, elkarteak eta abar dauden. Hor aipatuko nituzke Bilbo inguruko Erroa argitaletxea, euskararen aldeko sekulako lana egiten duena, Herrima argitaletxe politikoa eta Pol.len izenekoa Katalunian, izugarri plurala eta irekia holako proiektuetarako. Autoedizioan balitz, aurre egin beharko nioke beste manera batez eta beste insomnio batekin. Hemen badakit badirela argitaletxe horiek, eta egiten da. Batetik, ez naiz ohiko komikilari bat bezain ongi pagatua, baina, bestetik, erabateko askatasuna dut: sekula inork ez du sartu izan muturra nire gidoian. Kontratu perfektua!\nNapartheid fanzinean hasi zinenetik, marrazki anitz egin dituzu.\nNapartheid izan zen gure lehenbiziko fanzinea edo topagunea; interesatzen zait alde kolektibo hori, zeren bestela gure lana oso bakartia baita. Lehenagotik hasia nintzen Nafarroako egunkari batzuetan argitaratzen, baina beti bestearen menpean, horrek dakarren arrisku guztiarekin: batzuetan zentsuratua izan naiz, beste batzuetan bideratzen saiatu dira… Hori ikusita hartu nuen betiko punk maxima hori erranez: “Egin ezak herorrek”.\nMarrazki batzuk film bilakatu dira; besteak, antzerki.\nBeste egunean irratian entzun dut, burua ongi kableatua ez dugunok badugula beharra zerbait sortzeko beti, dementziaren eta zentzutasunaren arteko bide horretan. Zerbait sortzeko beharra, beti. Industria nazionalik baldin bagenu, igual zinemagintzan emanen nuke izena oraintxe berean. Gazteek geroz eta gutxiago irakurtzen dute, normal, eta geroz eta irudi gehiago kontsumitzen dira, normal. Nik horretan ikusiko nuke nire burua. Komikiaren abantaila zein da? Merkea dela. Netflixen serie bat edo komiki bat zuri-beltzean: momentuz, gure helmenean dagoena da komiki bat ateratzea. Ordu aunitz sartu, gozatu eta sufritu. Haurduntze eta erditze bat bezala da: nik maite dut, baina filma batean ariko nintzateke super gustura. Aukera izatea gero pertsonaia horiek animatuak ikusteko eta bizirik; adibidez, Gartxot, hori sekulako pribilegioa izan zen enetako. Antzerki egokitzapen dramatizatua egin dugu Sugarren mende, Azti Hitza eta Eusklabo alaiak komikiekin. Hori ere plazer bat da. Hori ikaragarri gustatzen zait. Egiten dudan lan hori, kultura, historia eta politika, transmititzeko beste bide bat da, eta bide azkarragoa, dudarik gabe.\nUmorea da zure ezaugarrietarik bat, hastapenetik. Azken urte hauetan iduri luke panoramatik desagertu dela.\nDuela urte batzuk, norbaitek erran zuen, eta arrazoia ematen diot, inperio garaietan umorea sekula baino beharrezkoago dela. Enetako umorea, hain zuzen, autodefentsarako arma bat da. Ni ez naiz aditu horietarik, baina satira da oso inportantea: boterea kritikatzeko akuilu bat. Interesatzen zait umorea, boterea eta ahaltsuak kritikatzeko. Bai lanean, baina pertsonalki ere bai; terapeutikoa da. Ni Iruñean sortu, Iruñean bizi… Gure gag txiki baten arabera, Iruñean bizizale guztiak euskaldunak dira, baina oso zaila da Iruñea atzematea Pamplona-ren barnean. Egunerokoari buru emateko, niretzat, ezinbestekoa da umorea. Bidegabekeriaren normalizazioan bizi gara, eta eguneroko frustrazioei aurre egiteko balio dit. Ari da panoramatik desagertzen eta hori marka da, eta ez da marka ona.\nKolektiboaren inportantzia aipatzen duzu. Azken hau ere lan kolektiboa da?\nBai, enetako bai. Bigarren orrian agertzen dira nire esker onak, nork hartu duen parte artez edo zuzenez, liburu honetan. Batetik, historialari batzuekin ukan dut hari zuzena beti, galderak pausatu eta fite erantzuteko beti; Peio Monteano bezalako bat ezagutu izana enetako luxu bat da, nik uste historiara pasatuko dela historialari handi bezala. Alvaro Adot, Roldan Jimeno, eta abar… Gero, Euskaltzaindiko batzuk ere torturatu ditut, zeren nire lana, bizitza honetan, gune sinbolikoak sortzea ere bada: euskara da horietariko bat. Patxi Salaberria euskaltzainak bere liburuan erraten du izendegian badela bilakaera natural bat, eta XVI. mendean bat-batean sartzen da espainolena… Gune sinboliko hori, enetako, inportantea da, eta horregatik ibili naiz euskaltzain bat masakratzen: izenak, deiturak, herriak euskaraz emateko. Momentu horretan, gainera, oso argi erraten dute kronikek, eta ez bakarrik nafarrenak, espainola arrotza zela herri honetan. Naturala zen bertakoa, eta arrotza espainola, frantsesa edo albaniarra.\nNapartheid? Informatika aitzineko maketatze-gaupasa kolektibo haiek…\nKonkista? Preskripziorik ez duen bortxazko delitua.\nIruñea? Euskal Herriko Jerusalem arroztua.\nHozta? Orotan bezala, kolonoz betetzen ari.\nZinema? Komiki aberastua, aberatsaren komikia.\nKukuxumusu? Klub batek ez dio pilotariari haren eskuairea debekatzen ahal…\nH28? Internet aroan, leheneko fanzineen izpiritua!\nEuskara? Sismografo zehatza gure menpekotasunaren neurtzeko.\nHezkuntza? Domestikatzea, heztearen sinonimoetako bat da.\nHistoria? Frantziakoa, ikastoletan. Euskal Herrikoa, non?\nAsisko Urmeneta, ‘Amaiur’ bere komiki berriarekin


Oroitzapen abstraktu bihurtzeraino | Nontzeberri\nHasiera/ARTEA/Oroitzapen abstraktu bihurtzeraino\nOroitzapen abstraktu bihurtzeraino\nUrtzi Urkixok Erinnerung-Recuerdo izeneko erakusketa paratu du Rekalde aretoan Aldundiak sustatzen duen Barriek 2021 programaren barruan.\nDakizuenez, Barriek erakusketa-zikloak Bizkaiko Foru Aldundiaren beka jaso duten artisten lanak aurkezten ditu. Barriek 2021ren hirugarren erakusketak Urtzi Urkixoren grabatuak biltzen ditu Rekalde Aretoan azaroaren 23tik 2022ko urtarrilaren 23ra, eta hamargarren edizio honetan Jenni Alvaradok, Javier R. Perez-Curielek, Urtzi Urkixok, Izaskun Araluzeak eta Mikel Erkiagak, Aldundiaren Sormen Artistikorako Bekak izan dituzten sortzaileek euren lanen sorta bat erakutsiko dute.\nUrtzi Urkixoren proposamena Erinnerung-Recuerdo izeneko erakusketa da, eta 2020. urtearen hasieratik gaur egunera arte egindako lan grafikoak biltzen dira bertan.\n“Artistaren grabatu guztien ardatz erkidea paper gaineko serigrafian eskuz inprimatutako argazkiak dira. Bere ekoizpenaren unearen ondorioz obra gehienak Covid-ak ekarritako egoeraren erantzun gisa ikus daitezke”.\nEgileak tailer bat eskainiko du Rekalde Aretoan, datorren azaroaren 30ean, lan-prozesuei buruzko gogoeta gertutik ezagutzeko.


Zukugailu elektrikoa: Soil eta eraginkorrak [3tik 1. orria] | Aldizkaria | EROSKI CONSUMER\nZukugailu elektrikoa: Soil eta eraginkorrak\nBatzuk eta besteen arteko alde nabarmenenak, mamia zanpatu eta iragazteko ahalmena eta, nola ez, prezioa\nZitrikoentzako zortzi zukugailu elektriko aztertu dira oraingoan; horien prezioak 17,22 eurotatik (Ufesa "Citraris EX7233") 25,37 eurotaraino doaz (Taurus "Turbo Centrifugo 6"). Kalitatea eta prezioaren arteko erlazio egokiena Philips "Cucina HR 2744" lagina da: 19,55 euro kostatzen delarik, osoko kalitate on-ona ematen du eta erabilera proban kalifikazio hoberena eran zaio. Ufesa ere aukera polita da: denetan merkeena izaki, proban nota ona atera du, mamia kentzeko sistemarik ez daukan arren; prestazio hori ezinbestekoa da kontsumitzaile batzuen arabera.\nHainbat zitrikori -laranja, limoi, pomeloari- zukua erauztea errazten du zukugailu elektrikoak, eskuzkoak eskatzen duen esfortzua egin gabe. Zukua lortzeko ez da zertan zanpatu, aski da fruta alea erditik ebakita konoaren gainean utzi eta pittin bat kalkatzea mekanismo elektrikoa biraka hasi eta zukua igurztearen bidez erauz diezaion. Zortzi zukugailuen prestazioak eta erresistentzia egiaztatzeko, CONSUMER EROSKI-k hainbat proba ezarri zizkien laborategian.\nZukugailu hauek hainbat osagai dauzkate: estalki babeslea, zukua jasotzen duen ontzi ateragarria eta haria biltzen duen sistema, aparatua gordetzeko unean molestiak arintzen dituena. Motore guztiak bi norabideetan ("errotazio bikoitza" sistemari esker) ibiltze horrek frutari zukua erauztea errazten du.\nHonelako etxetresna elektrikoek bolumen gutxi okupatzea ezinbestekoa dute. Luze-zabal, zortzi aparatuak txiki eta arinak dira, batetik bestera aldeak nabaritzen badira ere: denetan txikiena Kenwood "Je270" da (17,4x20x13,9 cm) eta handiena Braun "Citromatic MPZ9" (25,7x20,7x17,6 cm, hots, ia aurrekoaren bikoa). Gainerako seiek Kenewod laginak baino %25 eta %50 gehiago okupatzen dute. Pisuari dagokiola, Taurus laginak bakarrik du kilotik gora (1.050 gramo); Ufesa, berriz, 771 gramo baizik ez dela, denetan arinena da.\nEtiketen arabera, zukugailu hauen potentzia 20 wattetatik (Braun) 30 wattetara (Taurus eta Tefal) doa. Baina egiazko kontsumoa ez da beti adierazita dagoena: adierazitakoa baino gutxiago kontsumitzen dute Tefal, Ufesa eta Philips laginek (9 W, 6 W eta 7 W, hurrenez hurren), alderdi hori arauak zigortzen ez duelarik. Premia energetikoetan zurrunenak Russell Hobbs "Classic citrus press" (17,3 W) eta Philips (17,5 W) dira; Taurus, aldiz, beste muturrean dago (31 W). Hari luzeak aparatua entxufetik urrun ipintzeko askatasun handiagoa ematen du. Denetan luzeena Taurus laginarena da (133 zentimetro), ondotik Ufesa (128 cm) eta Tefal (127 cm) datozkiola. Haririk laburrena, aldiz, Moulinex zukugailuarena da (94 cm). Gainerakoak 110 zentimetro inguruan dabiltza.\nZukua jasotzen duen ontziak aparatutik ateratzeko modukoa denez, zukua zerbitzatzeko eta, ondoren, ikuzteko erosoago gertatzen da. Edukiera handienekoa Braun da (litroa), hots, atal honetako txikienaren bikoa (Russell Hobbs).\nZukugailu elektriko baten kalitatea neurtzeko unean funtsezko irizpideetako bat, fruta alearen erdia kokatzen den konoa da: kono horren tamainak, formak eta bera erabiltzeko egin beharreko presioak erdietsiko den zuku kopuruan eragin zuzena izango dute. Tefal eta Ufesa laginek bina kono ematen dituzte (gainerakoek, bana baizik ez), tamaina desberdinekoak; horri esker, zukua fruta txikienei errazkiago erauzten zaie.\nMamia zanpatzeko sistema soila da: konoari atxikitako bi belarri edo hegaltxok, hura biratzen hastean, zabaldu eta mamia zanpatu egiten dute, oraino izan dezaken zukua erauzteko (bide batez, mami horren parte bat zukua daukan ontzira doa). Taurus laginaren mekanismoari "modu zentrifugatzaile" deritzo eta aurrekoak baino konplexuagoa da: martxan jartzeko aski da zukugailua itxi eta estalkia zanpatzea: horrela mamia "zentrifugatu" egiten da, honek eduki dezakeen zukua ere erauziz. Kenwood da mamitik zukua erauzteko sistemarik ez daukan bakarra.\nLaranjen zuntzaren parte handi bat mamian dagoen arren, kontsumitzaile askok zukua ahalik eta likidoen hartzea nahiago izaten dute. Braun, Russell Hobbs, Moulinex eta Philips laginek edariak izango duen mami kopurua hautatzeko aukera ematen dute. Lau horietan, Moulinexen iragazki fin-fina da eraginkorrena mamirik iragaten ez uzteko. Tefal laginak -likidoan mami arrastorik izan ez dadin, elementu hori ez daukaten aparatuetako bat- argibideetan ohartarazten du kono handiak mami gehiago pasatzen uzten duenez, eginkizun hori partzialki beteko luke. Mami-iragazki guztiak plastikozkoak dira, Kenwood laginean izan ezik (altzairu herdoilezinezkoa du honek). Zortzi aparatuak dira teknikoki antzekoak, batetik bestera alderik ere hauteman bada ere: Braun, Russell Hobbs, Moulinex eta Philips osatuenak dira eta Kenwood, aldiz, funtzio gutxien dituena.\nHonelako aparatuak baliatu ohi dituzten sei erabiltzailek probatu zituzten zukugailuak, laborategitik kanpo eta benetako erabilera-baldintzetan nolako jokaera agertzen zuten ikusteko. Horretarako, hainbat aspektu 1etik 10eraino balioztatu zituzten. Kalifikazio hobereneko diseinuak Braun eta Ufesa laginenak izan ziren eta Kenwood laginaren heldulekua deserosotzat jo zen. Aspektu funtzionaletan, hurrengo parametroak baloratu ziren: iragaten uzten duten mami kopurua, garbitzeko erraztasuna, erabiltzeko erraztasuna eta muntatzeko eta desmuntatzeko erraztasuna. Mami kopurua balioztatzeko, iragaztea erregulatzeko ekipoek dituzten aukerak baliatu direnez, horretarako sistemarik ez duten ekipoek puntuazio kaskaragoa eraman dute atal honetan. Horrez gainera, mamia hautatzeko sistema eta iragazkien eraginkortasuna ere probatu da: aparatuek eginkizuna eraginkortasun osoz betetzen dutela, hau da, erdietsitako zukuak mami arrastorik ez daukala egiaztatu da. Atal honetan lorturiko batez besteko puntuazioak "ongi" eta "oso ongi" dira. Moulinex, Braun eta Philips bakarrik iritsi dira funtzionaltasunean "oso ongi"-ra, gainerako bostak "ongi" hutsean geratuta. Garbitzeko errazenak Braun eta Kenwood dira eta eragozpen gehien agertzen dituena, berriz, Taurus. Erabilera errazenekoa Philips da eta Kenwood, aitzitik, alor honetan puntuazio eskasenekoa.\nOsoko kalitateari goazkiola, zukugailuak etxetresna soil-soilak dira, erabilera ezin errazekoak; beraz, azterturiko guztiek aise gainditu dute gure proba, batetik bestera alde handirik hauteman gabe. Azterturikoetan, hoberenak Philips, Braun, Russell Hobbs eta Moulinex dira: denak "oso ongi" kalifikazioa irabazi dute; ondotik Ufesa, Tefal eta Taurus datozkie ("ongi"). Kenwood da "onargarri" hutsean geratu dena, bere prestazioak eskasak baitira.\nLagin denetan segurtasunari buruzko informazioa eta argibide-liburuak zuzen daude. Baina berme-agiriak, berriz, ez daude zuzen Taurus eta Kenwood laginetan, erabateko bermea urtebetez ematen baitute, arauak xedatuak dituen bi urteen ordez. Hala eta guztiz, kontsumitzaileak erreklamazioa jartzeko eskubidea du eta, berme-agiria zuzen ez dagoen arren, legearen babesa izango du erostunak. Kenwood laginak bermeen inguruko legea urratzen du, testu osoa ingelesez baizik idatzita ez dagoelako (espainieraz ere beharko luke) eta berme hori Erresuma Batuan bakarrik dela baliagarria adieraztearren.\nSegurtasun proba zorrotz-zorrotzak gainditu behar izan dituzte zukugailuek: beroaren, suaren, korronte elektrikoen, motorraren blokeoaren aurreko erresistentziak neurtu ziren eta, gainera, behatzekin atal arriskutsuetara iristerik ez zegoela egiaztatu zen. Proba horiek guztiak zortziek gaindituta, ondoren martxan normaltasunez segitu zuten.\nLaranja eta bere zukua C bitaminaren, flabonoideen eta beta-karotenoaren iturri hobezinak direnez, osasun kardiobaskularra zaintzea dela eta, fruta horixe dugu egokiena. Laranjan dautzan substantziek "kolesterol txar" (LDL-c) izenekoaren oxidazioa eragozten dute, zainen paretetan metatzea galarazten dute eta arterosklerosia prebenitzen dute. Horiez gainera, erradikal asken eragin kaltegarriari aurre egiten diote.\nPertsona helduak egunean hartu behar duen C bitamina kopurua (60 mg) laranja ertain batek edo zuku baso batek betetzen dute. Pertsona batzuek laranja zukua barau hartzerik ezin dute, laranjak -laranja zukuak, bereziki- behazun-xixkua bat-batean hustea proboka dezake eta, ondorioz, goragalea edota sabeleko pisua. Gaitz horiek ez dira larriak eta, gainera, konponbidea aurretiaz beste elikagaien bat hartzea izaten da.\nZitrikoen zukuak daukan C bitaminak burdinaren bioerabilgarritasuna (absorbitzen den portzentajea) bikoiztu egiten duenez, anemia nozitzen duenari komeni zaio zuku hori hartzea, burdina ugari duten elikagaiekin batera. Horregatik aholkatzen da haurtxo txikien labore-ahia laranja zukuaz laguntzea.\n[1. orria] Soil eta eraginkorrak


Iruñeko Katakrak liburuak argitaratzen hasi da | El Diario Vasco\nIruñeko Katakrak liburuak argitaratzen hasi da\nLehenbizikoa Angela Davisen elkarrizketa- eta artikulu-bilduma bat da\nMiércoles, 30 noviembre 2016, 09:17\nIruñeko Katratak guneak liburuak argitaratzeari ekin dio. Lehenbizikoa kalean da jadanik Angela Davisen elkarrizketa- eta artikulu-bilduma bat eta asmoa da datorren urtean beste zortzi bat ateratzea. Bi arlo landu nahi dituzte: saiakera bertako nahiz kanpoko autoreena, euskaraz nahiz gaztelaniaz eta munduko narratiba euskaraz. Editore-lanean Nerea Fillat, Hedoi Etxarte eta Imanol Miramon ariko dira.\nLehenbiziko emaitza hau da: Angela Davis-en Askatasuna, etengabeko borroka bat. Ferguson, Palestina eta mugimendu baterako oinarriak. Elkarrizketa batzuk, artikuluak eta hitzaldi bat edo beste ageri dira bertan. Hain zuzen ere, hauxe da Estatu Batuetako ekintzaile honen liburu berriena.\nAngela Davis 1944an jaioa da. 1969an kanporatu egin zuten Kaliforniako unibertsitatetik, Alderdi Komunistako kide zela jakin zutelako. Pantera Beltzen mugimenduko kide izan zen.\nHiru lagunen artean egin dute itzulpen-lana: Amaia Apalauza, Iñigo Roque eta Garazi Ugalde. Apalauzak esan duenez, «luxua» izan da lantegi hau, «halako testuak ez baititugu egunero itzultzen, eta gainera beste bi itzultzaile oso onekin lankidetzan jardun naiz».\nKatakrakeko webgunean ikus daitekeenez, hurrengo liburua Srecko Horvat-en La radicalidad del amor saiakera izango da. Kroazian 1983an jaioa, filosofo eta ekintzaile honek amodioaz eta iraultzaz, askotan bateraezinak eman duten bi arlo horiei buruz idatzi du liburua.\nZentral nuklearraren kontrako mugimendu herritarraren historia Iktusaren ondorioz euskara galdu zuen emakumearen istorioa


10:00 - 10:45 Reciclanet: PCLagun proiektua: ordenagailuen berrerabilera software libreaz (Enpresa Digitala)\n11:00 - 12:45 Android automatizatu - Zure ekoizpenari auto-pilotua jarri (Enpresa Digitala)\n16:00 - 16:45 Garapenerako diseinu digitala eta branding-a\n19:00 - 19:45 Ezkutuko bozketa, notariorik gabe egina?\n10:00 - 12:45 Errealitatea Handitua eta Errealitate Birtuala, hemen dagoen etorkizuna. Gailuak, erabilerak eta enpresa eta asiako-aplikazioak (Enpresa Digitala)\n17:00 - 17:45 SysTroll Inside: Funtzionatzen badu, utzi bere horretan\n18:00 - 18:45 IVAO: Kontrolatzaileak, pilotuak eta hegazkin-konpainia birtualak\n10:00 - 13:45 Wearableetarako eta smartwatchetarako aplikazioak (Enpresa Digitala)\n15:00 - 15:45 Nola izan hegazkin-konpainia bateko pilotu (ATPL)\n16:00 - 16:45 “Bazen behin batean ipuin bat”-en aurkezpena\n18:00 - 18:45 Jakin-minak hil zuen... hackerra!\n19:00 - 19:45 Serious Games: Mundua aldatzen duten bideo-jokoak\nReciclanet: PCLagun proiektua: ordenagailuen berrerabilera software libreaz (Enpresa Digitala)\nElkarte didaktikoa, ekologista eta solidarioa da Reciclanet, boluntarioz osatua. Ekipo informatikoak berreskuratzeko eta berrerabiltzeko eta software librea hedatzeko proiektuak garatzen ditugu.\nErakunde independentea gara, eta gure finantziazioaren parte bat gure autokudeaketatik eta PcLagunen bidez berreskuratutako ekipoak merkaturatzetik dator, instituzioekin edo beste erakunde batzuekin egiten ditugun proiektuetatik eta gure helburuekin konprometituta dauden partikularren donazioetatik. Gure diru-sarrera guztiak proiektuaren beraren kudeaketan eta mantentze-lanetan berrinbertitzen dira.\nHitzaldi honetan, proiektuaren helburuak eta haren eguneroko funtzionamendua azalduko ditugu.\nPubliko orokorrarentzat eta birziklatze-, berrerabilera- eta ingurumen-alorretan dihardutenentzat.\nOrdutegia: Ostirala, uztailak 22, 10:00-10:45\nAndroid automatizatu - Zure ekoizpenari auto-pilotua jarri (Enpresa Digitala)\nEnpresa: Miguel Sánchez Pérez\nAspertuta zaude zure gailu mugikorrak denbora eta kontzentrazioa lapurtzen dizulako? Nahiago duzu automatizatzea eta hamarna ohiko lan ahaztea? Hitzaldi honetan, Androida automatizatzeko zer aukera dituzun eta nola bihur dezakezun laguntzaile pertsonal ikasiko duzu.\nEz galdu denbora zenbait lan automatizatzen. Behin automatizatu eta ez duzu berriz egin beharko.\nEsparru profesional guztietako profesionalentzat, Android gailuetan ohiko lanak automatizatuz denbora eta kontzentrazioa berreskuratzen nahi dutenentzat.\nOrdutegia: Ostirala, uztailak 22, 11:00-12:45\nHizlaria: Manu Egaña Txopitea\nEnpresa: Grupo Kirol\nGarapenerako diseinu digitala eta branding-a\nHizlaria: Miguel Zorraquino Salvo\nMetodologia propioei eta eboluzio-prozesuei esker, eraginkorragoa da ekoizpena. Denboraren poderioz eboluzionatzen eta etengabe hobetzen diren konponbideak aurkitzeko aukera eskaintzen digu diseinu iteratiboak, eta emaitzak negozio-interesetara bideratzen.\nEz baldin badakigu zer harrera izango duen produktu edo zerbitzu batek, zergatik inbertitu diru eta esfortzu guztia azken produktura iristen? Prototipogintzari eta zenbait alorretako esperimentazioari esker (diseinua, garapena...), produktiboago bihurtzen gara, eta emaitza hobeak lortzen.\nZenbait branding, UX, UI, prozesu... kasu aztertuko ditugu, ikusteko nola aldatu diren Zorraquinon jorratu ditugun proiektuetako batzuk, nola aplikatzen dugun diseinua garapenean, nola diseinatzailearen eta garatzailearen arteko lankidetzak eraginkorrago bihurtzen duen eboluzio-prozesu batean bakoitza bere kasa eta mailaka jardunda baino...\nProzesuak, diseinu digitala eta web-garapena interesatzen zaizkion edonori, bai eta enpresen eraldaketa digitalaz arduratzen direnei ere.\nBokazioz, diseinatzailea, betidanik teknologiari uztartua (1984an erosi zuen Mac-a etxean dauka oraindik), ondo egindako diseinuaren eta teknologiaren zale amorratua.\nIruñeko AALA eskolan egin zuen arte-batxilergoa; ondoren, EHUko Arte Ederren fakultatean ibili zen, diseinu grafikoaren espezialitatean.\nTeknologia-alorreko zenbait enpresatan egin zuen “puntu.com burbuilaren garaian”; 2001ean, berriz, brandingean, berrikuntzan eta diseinuan espezializatutako enpresa bat sortu zuen: Zorraquino.\nEgun, jakintza-alor askotako 13 lagun ditu enpresa horrek, guztiak ere diseinuaren, teknologiaren eta berrikuntzaren alorretakoak. Bezero ditu, besteak beste, honako hauek: Kutxabank, Museo Guggenheim, Euskaltel, Sarenet, Saunier Duval, Vidrala, Grupo Consorcio eta Bodeboca.\nOrdutegia: Ostirala, uztailak 22, 16:00-16:45\nEnpresa: Ve Interactive\nHemengo startup eta garatzaileentzako hitzaldi irekiak. Bi ordu zenbait gairi buruz ikasteko eta ezagutza partekatzeko.\nIkusi, ikasi eta partekatu!\nHizlariak: Jorge González Revilla eta Alberto Rivera Bordas\nDeskribapena: Los drones han revolucionado el mundo tencológico y el sector aéreo. Estas aeronaves no tripuladas se utilizan en muchos ámbitos, desde el ocio (ha sido el regalo más vendido las últimas dos navidades) hasta el uso profesional y la competición. En esta ponencia explicamos qué es un dron, sus partes, utilidades que no conoces, legalidad (qué puedes hacer y no) y algunas otras curiosidades. Será una charla divertida, amena y dinámica, en la que el público también será protagonista.\nZer publikori dago zuzendua? Todos los públicos.\nDeskribapena: Se hará un breve repaso por la tecnología de realidad virtual, analizando sus principales retos y cambios de paradigma a la hora de plantear un desarrollo. ¿Qué tipo de equipo necesitamos?¿Qué aspectos hay que tener en cuenta?¿Para qué casos es especialmente apta la realidad virtual?\nZer publikori dago zuzendua? Esta charla está orientada a personas que tenga curiosidad o quieran comenzar a realizar sus propios desarrollos con Realidad Virtual. Es apta tanto para desarrolladores como para diseñadores de UX.\nHizlaria: Ricardo Devis Agulló\nDeskribapena: ¿No te sientes suficientemente ágil? ¡Prueba este remedio natural! Del mismo modo que uno nunca debería fiarse por completo de la rigurosidad y eficacia de una dieta a base de aguacates, no hay que bajar la guardia ante las desmesuradas ponderaciones y encumbramientos referentes a las dietas tecnológicas. Ni estamos tan mal ni el milagro es tal. Tengamos una mirada crítica y, sobre todo, escéptica, de las virtudes y bondades de las metodologías de trabajo que actualmente imperan en nuestro entorno, y quizá, si merece la pena, rescatemos algún mueble.\nZer publikori dago zuzendua? A un público principalmente informático, técnico o no técnico, familiar con las metodologías ágiles, desde un punto de vista teórico y/o práctico.\nOrdutegia: Ostirala, uztailak 22, 17:00-18:45\nEzkutuko bozketa, notariorik gabe egina?\nHizlaria: Carlos Gómez Calzado\nEnpresa: Euskal Herriko Unibertsitatea (UPV/EHU)\n1982an, Andrew C. Yaok aberatsen arazoa planteatu zuen: notariorik erabili gabe, parte-hartzaileen artean aberatsena nor den jakitea, norberaren ondasunen berri plazaratu gabe betiere. Aberatsen arazoa banaketako konputazio-arazo mota bat da, modu pribatuan eta azpiegiturarik gabe ebatzi beharrekoa; adibidez, red ad-hoc sare batera elkarrekin konektatutako gailu mugikorren artekoa. Generikoki Multi-party Secure Computation, SMC (banaketako konputazio ziurra) esaten zaio problemari, eta, besteak beste, enkanteetan, botazioetan, hedapen-sareetan erabil daiteke. Hona hemen adibide argigarri bat: duela gutxi, SMC erabili dute bi satelite artifizialek elkarrekin talka egin ez zezaten, agentziek beren sateliteen orbiten berri azaldu gabe.\nHitzaldi honetan problema eta SMCren ebazpen-metodo bat aipatuko ditugu, eta ezkutuko botazio bat ebazteko erabiliko dugu, agintariek botoen kontaketa egin beharrik gabe.\nInformatikako eta algoritmoetan oinarrizko ezagutza dutenei.\nInformatikan doktorea, EHUko doktoratu ondoko ikertzailea eta Wimbi Technologies SL-ren sortzaileetakoa.\nSistema dinamikoen banaketa-akordioei buruz egin zuen tesia.\nOrdutegia: Ostirala, uztailak 22, 19:00-19:45\nErrealitatea Handitua eta Errealitate Birtuala, hemen dagoen etorkizuna. Gailuak, erabilerak eta enpresa eta asiako-aplikazioak (Enpresa Digitala)\nEnpresa: CreativiTIC Innova\nOrdutegia: Larunbata, uztailak 23, 11:00-12:45\nHizlaria: Andrés Samudio Monro\nOrdutegia: Larunbata, uztailak 23, 13:00-13:45\nOrdutegia: Larunbata, uztailak 23, 14:00-14:45\nHizlaria: Jesus Maria Cacho\nEnpresa: Asociación Amigos de la Radioafición de Navarra\nOrdutegia: Larunbata, uztailak 23, 16:00-16:45\nSysTroll Inside: Funtzionatzen badu, utzi bere horretan\nHizlariak: Héctor Martín “marcan” eta Juan Traverso “imobilis”\nEnpresa: Euskal Encounter - Sistema-antolakuntza\n...eta Euskal Encounterraren zerbitzariak muntatzean kontuan hartu ez genuen beste zenbait gauza. Party osoari zerbitzu eman dioten ekipoen historia kontatuko dizugu, iraganetik etorkizunerantz\nSistema-administrazioa interesatzen zaien party-erabiltzaileei.\nOrdutegia: Larunbata, uztailak 23, 17:00-17:45\nIVAO: Kontrolatzaileak, pilotuak eta hegazkin-konpainia birtualak\nIVAO mundu-mailako lankidetza-sare birtualaren oinarrien berri emango da hitzaldi honetan. Bi lanbide hauetakoak dira enpresa horretako kideak: aire-zirkulazioko kontrolatzaileak, eta garraioko hegazkin-konpainietako pilotuak. Kontrolatzaileek pilotuak trebatzen dituzte, benetako hegaldien oso antzeko prozeduren bidez; pilotuak, berriz, beren kasa dihardutenak izaten dira, edo hegazkin-konpainia birtualetakoak. Delta Airlines VA hegazkin-konpainia birtualeko ordezkari batek azalduko du zer zerbitzu ematen dituen bere enpresak.\nInformatika-ingeniaria eta hegaldi komertzialen simulaziotan aditua.\nOrdutegia: Larunbata, uztailak 23, 18:00-18:45\nHizlaria: Ismael Garcia Martin\nOrdutegia: Larunbata, uztailak 23, 19:00-19:45\nWearableetarako eta smartwatchetarako aplikazioak (Enpresa Digitala)\nSmartwatchak eta wearableak gero eta maizago erabiltzen ditugu gure egunerokoan, eta gero eta aplikazio gehiago daude haietarako, bai aplikazio independenteak, bai gure smartphonean instalatua dugun aplikazio baten luzapenak. Beraz, gure artean gelditzeko etorri direla dirudi.\nHorregatik, plataforma ezagunenei buruz hitz egingo dugu: Apple Watch, Android Wear eta Pebble. Horrez gain, haietarako aplikazioak sortzeko zer tresna eta gainerako zer baliabide behar diren ikusiko dugu. Azkenik, gaur egun duten erabilgarritasunari buruz eta etorkizunean izan ditzaketen aukerei buruz eztabaidatuko dugu.\nGaur egungo smartwatch plataformarik ezagunenak ezagutu nahi dituzten software-diseinatzaileentzat eta -garatzaileentzat, eta gai honetan interesa duen edozein partikular edo beste alor batzuetako edozein profesionalentzat.\nEz da beharrezkoa aurrez gaia ezagutzea.\nOrdutegia: Igandea, uztailak 24, 11:00-13:45\nNola izan hegazkin-konpainia bateko pilotu (ATPL)\nHizlaria: Xabier Larrañaga Totorikagüena\nJumbo bateko pilotu izatea gustatuko litzaizukeela? Mundu-mailako hegazkin-konpainia batean gustura egingo zenukeela lan? Hemen azalduko dizkizugu horretarako eman beharreko pausoak: trebakuntza, prestakuntza-mota, ziurtagiriak, hizkuntza-gaitasunak, zer ikastetxe-mota hautatu...\nBanku baten bulego bateko zuzendaria eta, etorkizunean, ATPLko pilotu komertziala.\nOrdutegia: Igandea, uztailak 24, 15:00-15:45\n“Bazen behin batean ipuin bat”-en aurkezpena\nHizlariak: Alfonso Berroya Elosua eta Ainize Eguiarte Arrola\nHitzaldi honetan, “Bazen behin batean ipuin bat” komikia nola egin zuten azalduko digu Ainize Eguiartek: nola jardun zen sortzaile-taldea, zer gorabehera izan zituen gidoiak, eta zer irizpideren arabera garatu zuten. Alfonso Berroyak, berriz, alderdi grafikoaren garapenean erabili zituzten teknikak azalduko dizkigu: akuarela, tintak, etab.\nAmaitzeko, ziberbullyngaz eta komikiaz jardungo da, laburki.\nKomikigintza eta argitalpenak gogoko dituztenei, argitaletxeetan nola lan egiten den jakin nahi duten ilustratzaileei eta marrazkilariei, edo istorio sakon bat nola garatu jakin nahi dutenei. Jakina, hezitzaileei eta gurasoei ere zuzendurik dago, tresna egokia izan baitaiteke haientzat komiki hori.\nAlfonso: Arte Ederretan lizentziatua; komikigintzan eta ilustrazioan masterduna eta doktoregaia. Arte-zuzendaria eta bideojokoen sektorean bost urteko eskarmentua duen Lead Concept artist-a. Arte grafikoak ikertzen dituen Centro Pixels erakundearen zuzendaria. Concept art eta digital sculpting ikasgaiak ematen ditu Iruñeko Creanavarra zentroko bideojokoen diseinu-graduan.\nAinize: Ikus-entzunezko Komunikazioan lizentziatua (EHU) eta Zinema eta Telebistarako Gidoigintzan masterduna (EIMA). Erizaintzan graduatua da, eta Auzitegi Erizaintzako unibertsitate-ikastaro bat arti da egiten.\nOrdutegia: Igandea, uztailak 24, 16:00-16:45\nHizlaria: Alberto Lozoya Rodríguez\nOrdutegia: Igandea, uztailak 24, 17:00-17:45\nJakin-minak hil zuen... hackerra!\nHizlariak: Ruth Sala Ordóñez eta José Aurelio García\nEnpresa: Legalconsultors abokatu-bulegoko bazkidea eta zuzendaria (Bilbo eta Bartzelona)\nJakin-minak bultzatuta, ikasitako guztia probatu nahi izaten du ikasleak. Askotan, testak egiteko makina birtual bat sortu beharrean, sistema errealetan egiten ditu probak. Hau du abiapuntu hitzaldiak: hacking-eraso bat egiten da, exploit bidez, sistema informatiko baten ahulguneak detektatzeko. Bestalde, “lerroa gainditzeak” dakartzan ondorio legalak ere aztertuko dira, pentesting bat delitu bihurtuz (delitu bat, edo gehiago).\nHitzaldia baino egun batzuk lehenago, ariketa praktiko bat prestatu dugu Euskal Encounterrera etorriko zaretenontzat:\nIngurune birtual bati erasotzeko proposamena:\nIdeia da makina birtual bat muntatzea, VmWare ingurune batean, eta han XAmpp zerbitzaria instalatzea (Apache, MySql, Php, Perl). Han, aplikazio hauek jarriko lirateke.\nBeste ingurune batzuk:\nParte hartu nahi duenak gehien gustatzen zaion inguruneko sarbide-probetan eman dezake izena. Hau izango da erronka: ingurune bakoitzaren administrazioko-zatian sartzea, eta, supererabiltzailearen pribilegioak eskuratuta, administratzaile-kontu bat sortzea norberaren izenarekin (edo zenbakiarekin, hala antolatuta baldin badaude), ziurtatuko duena urruneko ingurunera sartzea lortu zutela.\nPosta-zerbitzariaren kasuan, kontrol-panelean sartzea lortzen duenak domeinu bat sortu beharko du bere izenarekin, eta domeinu horri dagozkion administratzailearen pribilegioak dituen posta-kontu bat sortu beharko du.\nHackinga(eta ez Crackinga) sustatzea izango denez jardueraren helburua, ezingo da sistema bota; bakar-bakarrik, erasoa egin dakioke administratzailearen pribilegioak lortu arte.\nSortzen den zerbitzu bakoitzeko web-helbide bat emango da, edo sarbide-helbide bat, FTPen eta MailServerren kasuan.\nIngurune guztiak segurtatuta egongo dira, erraz konprometituak ez izateko. Hala ere, puntu batzuk geratuko dira “segurtatu gabe”, gehiegi ez zailtzeko, uste baitugu EuskalParty ez dagoela pentsatuta esperientzia handiko pentester eta hackerrentzat.\nIngeniaritza Informatikoko ikasleentzat, ingeniari informatikoentzat, software-enpresentzat eta segurtasun- eta pentesting-zerbitzuak eskaintzen dituzten enpresa espezializatuentzat.\nAbokatu penalista, Delinkuentzia Informatikoan espezialista. Legalconsultors-en zuzendaria.\nEspainiako eta nazioarteko zenbait segurtasun-konbentziotan hizlari jardun da; besteak beste, NoCoNName (Gaming Penal, IKT enpresen erantzukizun penala, 2015ean) eta Sextorsión, Inpatu pertsonala, enpresa-krisia 2014an), ISACA- Mobile World Centre (Enpresaren mugikorra: bi ahoko arma), Navaja Negra eta ConectaCON(Ertzaintzarekin eta eGaranterekin elkarlanean emandako hitzaldia). Zer dago segurtasunaren eremu grisean?), QurtubaCON (Begira iezadazu begietara edo gogoratu nire aurpegiaz!), Sh3llCON (Kontrako bidetik sartu haiz, adiskide). Halaber, abokatuen eta telekomunikazio-ingeniarien elkargoek eta zenbait biltzarrek antolatutako mahai-inguruetan hartu du parte.\nTeknologia berrien erabilerari eta haien ondorio prozesal eta pertsonalei buruzko trebakuntza juridikoko programen garapena abokatu-elkargoetan, epailetzan eta institutuetan.\nLege-alorreko trebatzaile “Internet eta sare irekiak ikertzeko ikastaroan”. Antolatzailea: Institut de Seguretat Pública de Catalunya (Polizia Akademia)\nIrakasle laguntzaile Bartzelonako Unibertsitateko Zuzenbide Digitaleko - IL3 Masterrean (UB). Saio hauek eman zituen\nStartUp % 100 teknologikoak\nIKTen outsourcing-a: zenbait modalitate\n“Agiri elektronikoak eta jarduera profesionala: segurtasun juridikoa eta konponbide praktikoak”.\nIrakasle La Salle BCN-ko Marketing Digitaleko eta Publizitate Digitaleko Masterrean\nTrebatzaile Ziberkrimenari buruzko Graduondokoan (CRIAP Institua, Portugal)\nBartzelonako Abokatu Elkargoko Informazioaren eta Komunikazioaren Teknologien Zuzenbidea Saileko kidea\nLege-aholkulari webgune hauetan: www.lacooperactiva.es eta www.prosamtec.com\nLege-edukien garatzaile webguneetarako eta kontratazio elektronikorako.\nGenero-indarkeriaz gizartea sentsibilizatzea xede duen Asociación Minutesforwomen elkarteko lege-aholkulari eta lehendakariorde.\nHitzaldiaren aurreko ariketa eta ingurune birtuala José Aurelio Garcíak eman dizkigu. Informatika-peritua da, www.evidencias.es gunearen gerentea, eta, gainera, Asociación Nacional de Ciberseguridad y Pericia Tecnológica (ANCITE) elkarteko lehendakariordea da.\nUNIX sistemen administratzaile eta irakasle aditu izan da zenbait programazio-eremu eta sistema konputazionaletan. Eskola eman du estatuko zenbait erakundetan eta erakunde pribatutan.\nOrdutegia: Igandea, uztailak 24, 18:00-18:45\nSerious Games: Mundua aldatzen duten bideo-jokoak\nHizlaria: Jorge Fuente Lasala\nEnpresa: Flying Dodos\nBideo-jokoak, planetako industria ludiko-kultural handiena izateaz gain, komunikazio-tresna bikainak dira. Jokoen interaktibitateari eta barneratze-gaitasunari esker, ikuslearen arreta erakartzea lortzen dute, eta, aldi berean, mezua esperientzia gogobetegarri batekin lotzen dute. Aisiaz haratago helburu hori duten bideo-jokoei serious games deritze.\nFlying Dodos bideo-joko hezitzaileetan espezializatutako ekoizle bat da, eta kultura-, gizarte- eta ingurumen-balioa duten serious games jokoak garatzen ditu. Zenbait GGKE eta erakunde publikorentzat neurrira garatutako benetako zenbait proiekturi esker, egiazta dezakegu estrategia egokia hautatuta bitarteko ludikoak tresna onenak izan daitezkeela mundu justuago eta jasangarriago bat eraikitzen laguntzeko.\nWalikaleren aurkezpen-bideoa; hitzaldia, besteak beste, proiektu horretan oinarrituko da:\nJorge Fuente Arte Ederretan eta Ikus-entzunezkoen Komunikazioan lizentziaduna (EHU) da, eta 10 urteko esperientzia profesionala du multimedia-diseinatzaile eta -sortzaile lanetan.\nBere karrera hasi zuenetik, hezkuntza-diseinuaren aldeko apustua egin du; ondorioz, erakunde askorentzat egin du lan (adibidez, Hezkuntza, Kultura eta Kirol Ministerioa eta Natura Zientzien Museo Nazionala. Duela hiru urtetik. Flying Dodos-eko gerentea eta sorkuntza-zuzendaria da. Flying Dodosek hezkuntzako bideo-jokoak ekoizten ditu, eta, besteak beste, Euskal Herriko Unibertsitatea (EHU), Alboan eta Ekologistak martxan erakundeentzat lan egin du.\nOrdutegia: Igandea, uztailak 24, 19:00-19:45


Itzulketa-politika | WOWOW Faucets-WOWOW Faucets\nHasiera / Itzulketa-politika\n30 eguneko itzulketa politika dugu. Horrek esan nahi du zure elementua jaso ondoren 30 egun dituzu itzulera eskatzeko.\nItzulera jasotzeko, zure elementuak etiketekin eta jatorrizko ontzian jaso zenituen baldintza berdinetan egon behar du, erabili gabe edo erabili gabe. Ordainagiria edo erosketaren frogagiria ere beharko duzu.\nItzulera hasteko, gurekin jar zaitezke gurekin harremanetan service@wowowfaucet.com helbidean. Zure itzulera onartzen bada, itzulketa bidalketaren etiketa bidaliko dizugu, baita paketea nola eta nondik bidali ere. Ez dira itzuliko eskatu aurretik bidali dizkiguten elementuak.\nBeti jar zaitezke gurekin harremanetan service@wowowfaucet.com helbidean edozein galdera itzultzeko.\nKalteak eta arazoak\nMesedez, ikuskatu harrera egin eta gurekin harremanetan jarri berehala elementua akastun, hondatuta edo okerreko elementua jasotzen baduzu, arazoa ebaluatu eta zuzen egin dezan.\nSalbuespenak / itzuli ezin diren elementuak\nZenbait elementu mota ezin dira itzuli, hala nola ondasun galkorrak (elikagaiak, loreak edo landareak), produktu pertsonalizatuak (hala nola eskaera bereziak edo pertsonalizatutako elementuak) eta zainketa pertsonalerako produktuak (esaterako, edertasun produktuak). Gainera, ez dugu material arriskutsuen, likido sukoien eta gasen itzulketarik onartzen. Mesedez, jarri harremanetan zure elementu zehatzari buruzko zalantzak edo kezkak izanez gero.\nZoritxarrez, ezin dugu salmenta-elementuen edo opari-txartelen itzulketak onartu.\nZer nahi duzun ziurtatzeko modurik azkarrena zuk daukazun elementua itzultzea da, eta itzulera onartuta, elementu berri bat eskuratzeko aparteko erosketa egin.\nZure itzulera jaso eta ikuskatu ondoren jakinaraziko dizugu, eta itzulketa onartu den edo ez jakingo dugu. Baimenduta badago, automatikoki itzuliko zaizu jatorrizko ordainketa metodoaren arabera. Gogoan izan denbora pixka bat zure banku edo kreditu txartelen konpainiak itzulketa prozesatu eta bidaltzeko ere balio duela.\nItzulera kontsumitzaileak sortzen badu, kontsumitzaileak bidalketa-tasaren erantzule izan beharko luke. Kuota espezifikoa zuk aukeratutako konpainiaren araberakoa izan beharko litzateke.\nGure arrazoiengatik, jasotako ondasunak kaltetuak edo zuzenak ez badira, eta kontsumitzaileari ez zaio bidalketa-tasa ordaindu beharko arrazoi horregatik.\nProduktu bat itzultzeagatik kontsumitzaileei kobratzeko kuota berririk ez izatea.


Bota! Finala – Egizu elkartea\nBadator, badator! Udazken osoan zehar gozagarri izan dugun Bizkaiko Bertsolari txapelketak azken txanpa du larunbat honetan. Bilbon San Tomas azoka bada ere, Barakaldon ere egongo da zer ikusi, zer entzun… eta nor animatu!!!\nBadakizuenez Algortako Fredi eta Xabi Paya izango dira finalean, eta Algortako Bertsolari Eskolak deialdia luzatu du eskualdeko bertsozale guztiak batera joateko BEC!-era.\nBi hitzordu ditugu aukeran: Bilbon San Tomasetan ibiliko direnentzat 15:45ean Unamuno plazan; eta bertara zuzen joango direnentzat 16:20ean Bec!-eko sarreran.\nSarrerarik ez duzuenok espabilatu! Gaur, osteguna, sarrerak erosteko azken eguna da. BBK-ko orotariko kutxazainetan eskura ditzakezue.\nAnimatu eta, animatzera!\nEgizu Getxo Euskaldun elkartea2008-12-18T17:39:16+01:002008-12-18|agenda|0 Comments


Ekimena 1. Euskadiko Segurtasun Sistema osatzen duten polizia-kidego guztiekin eta eragile guztiekin lankidetzan aritzeko eta koordinatzeko mekanismoak ezarri - Gobernu Programa. Legealdia: 2016 – 2020\nEkimena 1. Euskadiko Segurtasun Sistema osatzen duten polizia-kidego guztiekin eta eragile guztiekin lankidetzan aritzeko eta koordinatzeko mekanismoak ezarri\nEusko Jaurlaritzaren eta Estatuko Gobernuaren ordezkariak bildu dira, Segurtasuneko sailburua eta Barne ministroa buru direla, abuztuaren 24an, 25ean eta 26an Biarritzen G-7ko goi-bileraren ondorioz EAEri eragin diezaioketen inguruabarrak aztertzeko. Topaketan alderdi bakoitzaren eskumen-eremutik, bai polizia-eremutik, bai bide-segurtasunetik eta ibilgailuen zirkulaziotik, baita Babes Zibilaren ikuspegitik ere, ezaugarri horiek dituen topaketak eskatzen duen segurtasunari heldu zaio (2019/07/04).\nEuskadiko Udalen Elkartearekin (EUDEL) sinatutako hitzarmenean aurreikusitako 'Antolaketa, Funtzionamendu eta Funtzio Publikoko Esparru Araua' -ko lantaldea bildu da, Segurtasun Sailaren ordezkaritzak Auzitegi Gorenak bitarteko poliziei buruz emandako epaiaren irismena azaltzeko eta izan ditzakeen ondorioak aztertzeko. Halaber, Ertzaintzari buruzko Legeak plantillei egonkortasuna emateko eta udalek beren egoeraren arabera dituzten segurtasun-beharrei aurre egiteko eskaintzen dituen aukeren berri eman da. (2019/06/28)\nEuskadiko udalerritako udaltzainak, udaletako udal-teknikariak eta Joko eta Ikuskizunen Unitateko ertzainak Jendaurreko Ikuskizunen eta Jolas Jardueren Erregelamendu berriari (17/2019 Dekretua, otsailaren 5ekoa) buruzko formakuntza-ikastaroetan parte hartzen ari dira. (2019/05/07)\n2019/05/16 Segurtasun sailburuordea\nErtzaintzaren eta zenbait Udaltzaingoren arteko Koordinazio Batzordeen bilerak: Laudio, Sestao, Basauri, Durango, Galdakao, Erandio, Muskiz, Gernika, Balmaseda, Donosti-San Sebastian, Irun, Errenteria, Eibar, Hernani, Deba-Urola, Tolosa, Azkoitia, Zarautz y Zumarraga. 2019ko lehen hiruilekoa (2019/03/31)\nErtzaintzaren eta zenbait Udaltzaingoren arteko Koordinazio Batzordeen bilerak. 2019ko lehen hiruilekoa\nSegurtasun Sailak behin-behineko udaltzain-agenteentzat bi prestakuntza-txanda antolatu ditu, otsailean eta martxoan. Prestakuntzan parte hartuko dute ezagutza-probak, proba psikoteknikoak eta pertsonalitate probak gainditu zituzten eta gutxienez euskaran B2 maila daukaten hautagaiek. Horiek lan-poltsan sartuko dira, hitzarmena daukaten udaletan guztira 180 plaza lehenbailehen bete behar direlako. Horrez gain, maiatzean hirugarren txanda bat egitea aurreikusten da, udako beharrei aurre egin ahal izateko (2019/02/11)\n2019/04/05 Segurtasun sailburuordea\nUdalen ehun bat ordezkari izan dira Udaltzaingoaren hirugarren hautaketa-prozesu bateratuari buruzko informazio-saioan (2019/01/16)\nEusko Jaurlaritzak eta Arabako Foru Aldundiak akordioa lortu dute Laudioko Ertzain-etxea eta Suteen Prebentzio eta Itzalketako eta Salbamenduko Zerbitzua hartzen dituen eraikina berritzeko. Arabako Foru Suhiltzaileen Organismo Autonomoak eta Segurtasun Sailak sinatu duten hitzarmenari esker, higiezinaren barrualdean eta kanpoaldean aldaketak egin ahal izango dira eta suhiltzaileen etxea zabaldu ahal izango da.(2019/03/04)\nJokoaren Euskal Behatokia eratu da, Jokoaren Euskal Behatokia kide anitzeko organoa da eta Euskadin jokoaren inguruabarrak etengabe aztertzea da bere helburua, Euskadiko Jokoa Arautzeko Agintaritzari fenomenoari buruzko ikuspuntu orokorra emateko, honek bere politika publikoak ezartzerakoan.\nLa Policía Local de Errenteria y la Ertzaintza han adoptado e implementado medidas conjuntas de colaboración para reforzar la seguridad en el municipio (2019/01/22)\nSegurtasun Sailak Euskadiko hainbat udalerritako udaltzainei zuzendutako jardunaldi bat antolatu du astelehen honetan. Jardunaldiaren helburua jokoaren ikuskapenari, eta, zehazki, joko-aretoen ordutegiak eta lokaletan adingabeak egotea kontrolatzeari eta zaintzeari, buruzko informazioa eta formakuntza ematea izan da. (2019/01/14)\n(2018/12/14) Segurtasuna Koordinatzeko Zuzendaritzak urteko bilera egin du Euskadiko Udaltzaingoen Buruzagitzekin.\n(2018/12/13) Udaltzaingoak Koordinatzeko Batzordeak Ertzaintzaren eta udaltzaingoen arteko lankidetza-ekintzen balantzea egin du\n(2018/06/03) Hamaika ertzainek, Donostiako udaltzaingoko komisario batek, Nafarroako Foruzaingoko komisario batek eta Auzitegi Goreneko fiskal batek domina jaso dute, jardunean hildako ertzainei egindako omenaldian.\n(2018/06/14) Segurtasun Sailak ohorezko bederatzi aipamen eman ditu Euskadiko segurtasun pribatuaren esparruan.\n(2018/06/20) Segurtasun eta Osasun sailek hitzarmen bat izenpetu dute bero-boladek euskal herritarren osasunean izan ahal duten eragina zehaztuko duen azterlan bat egiteko.\n(2018/06/27) Larrialdietako zerbitzuek koordinazio ona dutela argi utzi dute Bakioko hondartzan egin den erreskate eta isuri kutsakor simulazioan.\n(2018/07/04) Guztira Euskadiko 26 udalerri atxiki zaizkio Udaltzaingoaren bigarren hautaketa-prozesu bateratuari, eta 226 plaza eskainiko dituzte.\n(2018/07/05) Segurtasun Sailak eta Bilboko Udalak Ertzaintzaren eta Udaltzaingoaren arteko lankidetza hobetzeko eta herritarrei zerbitzu hobea emateko hitzarmena izenpetu dute.\n(2018/07/11) Segurtasun Sailak eta Donostiako Udalak Ertzaintzaren eta Udaltzaingoaren arteko lankidetza eta herritarren zerbitzuak hobetzeko hitzarmena izenpetu dute.\n(2018/07/26) Segurtasun Sailak eta Gasteizko Udalak Ertzaintzaren eta Udaltzaingoaren arteko lankidetza eta herritarren zerbitzuak hobetzeko hitzarmena izenpetu dute.\n(2018/07/27) Euskadiko 16 udaletako 113 udaltzainek jaso dituzte Polizia eta Larrialdietako Euskal Akademian prestakuntza-ikastaroa gainditu izanaren diplomak.\n(2018/08/16) Guztira 2.660 pertsonak eman dute izena Udaltzaingoaren bigarren hautaketa-prozesu bateraturako, 26 udalerrik eskainitako 226 plazetako bat betetzeko aukera izateko.\n(2018/08/24) Udaltzaingoaren bigarren LEP bateratuko sarbide-probak irailaren 22an hasiko dira Bilbao Exhibition Centerren.\n(2018/09/22) 1922 pertsonak egin dituzte Udaltzaingoaren bigarren LEP bateratuko lehen hautaketa-probak BECen.\n(2018/10/10) Euskal Autonomia Erkidegoko Babes Zibilerako Batzordeak Bizkaiko eta Gipuzkoako hamar herritako Udal Larrialdietarako Planak eguneratzearen aldeko txostena eman du.\nGobernu Bilerak Jokoaren Eukal Behatokia sortzeko eta arautzeko dekretua onartu du (Gobernu Bilera 2018-10-16).\n(2018/10/31) Segurtasun Sailak eta UNESPAk aseguruen sektoreko iruzurrari aurrea hartzeko oinarrizko lankidetza-hitzarmen bat sinatu dute\n2018/10/30. Segurtasun Sailak eta EUDELEK poliziaren jardun arloan elkarlanean aritzeko eta jardun arlo horretako egitekoak koordinatzeko esparru egonkor bat ezartzeko hitzarmen bat sinatu dute eta Euskadiko udalek, lankidetza mekanismoak eguneratzeko asmoz, beren borondatez hitzarmen horretara atxikitzeko aukera daukate. Horren ondorioz, Segurtasun Sailak lankidetzarako esparru-hitzarmenak udal hauekin sinatu ditu: Bilbao, Vitoria-Gasteiz, Donostia, Elgoibar, Basauri, Gorliz, Getxo, Abanto-Zierbena, Mungia, Galdakao, Azkoitia, Irun eta Santurtzi\n2018/03/23. Segurtasun Sailak EuskOOS, AZTI Tecnaliaren aholkularitzarekin Euskalmetek kudeatzen duen Euskadiko ozeanografia operazionaleko erreminta berria, aurkeztu du\n2018-02-01. Polizia eta Larrialdietako Euskal Akademiak hamabi udalerritako udaltzaingoetako 130 agente prestatuko ditu gaurtik aurrera\n21 bilera - Polizia-Koordinaziorako Batzorde hauenak: Vitoria-Gasteiz, Errenteria, Irun, Eibar, Ondarroa, Balmaseda, Donostia, Getxo, Bilbao, Azkoitia, Zarautz, Sestao, Arabako Errioxako Kuadrilla, Erandio, Bergara, Laudio, Gernika, Arabako mendialdea, Hernani Oria, Zumarraga (2017ko seihil.)\nGobernu Kontseilua. Euskal Autonomia Erkidegoak eta EAEko Udalek sinatuko duten lankidetza-hitzarmena onartu da, Ertzaintza eta Udaltzaingoen arteko lankidetzarako(2017/12/12)\nBilera Euskadiko Udaltzainburuekin (2017/12/02)\nEuskadiko Udaltzaingoak Koordinatzeko Batzordea (2017/11/28)\nEAEren, Segurtasun Sailaren bidez, eta Rights International Spain Elkartearen arteko lankidetza-hitzarmena, ikerketa akademikoko proiektu bat egiteko: “Poliziaren zaintzapean: Ikerlana bederatzi herrialdetan"\nPolizia eta Larrialdietako Euskal Akademiak gaur EHAAn argitaratu du Udaltzaingoaren lehen LEP bateratuko deialdia, 72 lanpostu betetzeko Euskadiko 12 udaletan.\nEBAZPENA, 2017ko abuztuaren 1ekoa, Polizia eta Larrialdietako Euskal Akademiako zuzendari nagusiarena, Udaltzaingoaren Oinarrizko Eskalako agenteen kategorian txanda ireki baten bitartez sartzeko hautaketa-prozedurako deialdia egiteko dena ( EHAA, 165 zk., 2017ko abuztuaren 30ekoa, asteazkena)\nGuztira 1.285 pertsonak parte hartu dute Europa Biltzar Jauregian Udaltzaingoaren lehen LEP bateratuko hautaprobetan Europa Biltzar Jauregietan\nArkautin Parez Pare jardunaldia, udaltzaingoen, polizia autonomikoaren, estatuko eta nazioarteko poliziaren arteko lankidetzari buruzkoa.(2017ko apirila)\nUdaltzainburuen elkartearen bilera lehendakariarekin(2017ko apirila)\nHainbat arlori buruzko lan-talde monografikoak: 5 bilera. (2017ko 1. seihil. )\nBehin behineko udaltzainen lan-poltsako kontratazioak eta Udaltzaingoen deialdi bateratua, hasiera batean hainbat udalen atxikipenarekin.(2017ko 1. seihil. )\nTokiko Koordinazio Batzordeen 17 bilera eta monografiko tematikoak ere bai.\nPolizia-Koordinaziorako Batzordeak, Lurralde-mugapen hauetakoak: Sestao, Ondarroa, Muskiz, Oria (Beasain, Ordizia, Lazkao) eta Oria –Tolosa-.\nPolizia-Koordinaziorako Batzordeak, Lurralde mugapen hauetakoak: Balmaseda, Gernika, Basauri, Galdakao, Hernani, Deba-Urola (Bergara, Oñati) eta Deba-Urola (Zumarraga, Legazpi).\nKoordinaziorako Batzordeak (Durangoko lurralde-mugapea) (2017ko 1. seihil.)\nGurutze Gorriarekin Akordioa sinatzen da ahultasun egoera berezian dauden kolektiboen segurtasunik ezari buruzko informazio-ekintzak garatu eta prebentziorako prestakuntza eskaintzeko. (2017/03/27)\n- Ertzaintzak mugaz gaindiko jarraipenak egin ahal izateko agente eskuduna izateko tramitazioak hasteko akordioa.\n- Ertzaintzak sarbidea izatea Europoleko informazio eta espedienteetara.


Ez du aspaldi oraino, Larrungo mendian, Espainiako eta Frantziako mugan, bizi zirela behi basa batzu edo, jendeek deitzen zituzten bezala: betizoak.\nOro berdinak, gorrixtak, adar mehe, punta zorrotz, lurrerainoko buztanekin ziren. Behi etxetakoak baino ttipiago, hauek begien bixtan ez zezazketen ereman. Behin, batez ere, betizoek, buztarrian ziren bi idi, adarka hil zituzten. Gau eta egun, beti kanpoan, lo egiteko, zonbait mendi bizkarretarat nahiago zuten atera. Larrean umatzen ziren. Aratxeak ixtanteko pizkortuak, ikus zitazken beren amen errapetan haunditu eta ere.\nBetizo multzo baten artean izaiten ziren hiru, lau zezenetaraino. Hanbat gaixtoago arropa gorria zuenarentzat, edo aratxe hetarat sobera hurbiltzen zenarentzat. Lehenbizian gizonari behatzen zioten, azpi so, trebeska aire batekin. Gero heldu ziren, burua behera, adarrak zut, lepoko larrua zimur eta jendeari jazartzen, ez bazen handik laster urruntzen.\nBainan, galdaturen dautazue, ez zirena hartzen edo hiltzen ahal? Ihardetsiren dautzuet hekien atzemaitea ez zela errex, ezin bilduak zirelakotz, Atzemanikan ere, batzuetan gertatzen zen bezala, ez zitazkela bertze behiak bezala hez eta erabil, eskupeko izaitea ez baitzezaketen jasan. Jauzika eta uztarka, bazter guziak xahutzen zituzten eta azkenekotz beren burua, Hiltzea errexago zen, bainan ihiztariei ez zioten hanbat gogo emaiten, non behi horiek ez ziren zaharrak.\nEgun batez Pantzua ote pikatzen ari zen, noiz eta ere ikusten baitu betizo bat hari buruz heldu. Zer egin? Ez zen luzaz gogoeta egon. Ondo hartan baitzen borda bat, sartzen da. Bainan betizoa gibeletik zuen hunkitzeko heinean. Orduan gure gizona ateratzen da ardientzat borda sahetsean egina zen zilo ttipi batetik eta berritz gibelerat etorririk, hesten du atea: betizoa preso zen. Etxerat gan, zizparekin etor, lau tiroz behi-basa hil, ez zen luze joan. Betizo hartan bertze norbaitek baino zuzen gehiago ez baitzuen, holakotan ohi zen bezala, haragiaz auzoekilako bat egin zuen.\nOrai arras betizo guti ikusten da Larrunen. Burdin-bide horrek denak ohiltzen ditu. Damurik! Ezen betizoek gure Eskual Herriko mendietan biziki eder emaiten zuten.\n(Gure Herria, 1930, 83-84)


Jose Mari Bengoak eta Eder txakurrak Gipuzkoako artzain txakur txapelketa irabazi zuten atzo laugarren urtez jarraian — Oñatiko udala\nJose Mari Bengoak eta Eder txakurrak Gipuzkoako artzain txakur txapelketa irabazi zuten atzo laugarren urtez jarraian\nHilaren 23an Santa Lutziako zelaian arituko dira berriro\nLaugarren aldiz segidan irabazi zuten atzo Jose Mari Bengoak eta Eder txakurrak Gipuzkoako artzain txakur txapelketa. Egin beharreko ariketa guztiak gaindituta, 429 puntu eskuratu zituzten, bigarren sailkatu zen Aitor Tato artzaina eta Nabar txakurrari 7 puntu aterata. Hirugarren postuan Jose Luis Madinabeitia oñatiarra eta Bat txakurra sailkatu ziren, 300 punturekin. Izan ere, azpimarratzekoa baita oñatiarren presentzia Legazpin atzo arratsaldean jokatu zen Gipuzkoako txapelketan: bost artzainetatik hiru oñatiarrak izan ziren eta bik gainera, bina txakurrekin parte hartu zuten.\nBengoak eta Ederrek Oñatiko nazioarteko txapelketan parte hartuko dute hilaren 23an, Gipuzkoa ordezkatuz, baina aurretik, beste hitzordu garrantzitsua izango dute Atxondon, hilaren 15ean, Euskal Herriko artzain txakur txapelketa jokatuko baita.\nJose Mari Bengoak sari bikoitza jaso zuen atzo Legazpin; eguerdian, Euskal Herriko Artzain Txakur Elkartea omendu zen Gipuzkoako artzain egunaren baitan eta Bengoa elkartearen ordezkari gisa aritu zen, arratsaldean berriz, artzain txakur txapelketan parte hartu eta lehenengo postua eskuratu zuen Eder txakurrarekin.


"Zaintzaz eta bizitzaz ari garen uneotan, bada lan hori balioan jartzeko garaia" — Bertsozale Elkartea\n"Zaintzaz eta bizitzaz ari garen uneotan, bada lan hori balioan jartzeko garaia"\n- "Nire azken bi urteak ikusi ditut"; "Ukituta eta hunkituta"; "Indartsua eta magikoa";… lehen emanaldia ikusi zutenen iritziak entzunda, konexio berezia sortu zela dirudi. Nola bizitu zenuten zuek?\n- Amatasunaren eredu askotarikoak irudikatu nahi izan dituzue, baina emanaldiak iraupen jakin bat du: erraza egin zaizue zedarri horiek zehaztea? Emanaldian erakutsi nahi zenuten hori zer izango zen erabakitzea?\n"Arrakala horiek gorputzetik, hitzetik eta espaziotik ere eraiki nahi izan ditugu, amatasunaren alde intimoa, soziala eta politikoa ere ukituz"\n- Gorputzak oholtzan garrantzia handia hartzen duen neurrian, amatasunak dakartzan eragin fisikoek ere lekua dute emanaldian. Amatasuna gorpuzteko ematen duen aukera da emanaldi honen punturik indartsuena?\nAmatasunak dakartzan eragin fisikoen aurretik ere, gorputzaren eraldaketari lotuta emakume askok dituzten mamuak ere elkarbanatu nahi izan ditugu: emakume gisa gizartean ditugun exijentziak, ideal estetikoak, emakume perfektuaren ideia...\n- Lanku Kultur Zerbitzuek proposamena egin eta kafe baten bueltan gaiak amatasuna behar zuela izan argi ikusi zenuten. Behin abiapuntu hori hartuta eta gaian sakonduta, hasiera batean ez zenituzten gogoetak eta heldulekuak ekarri dizkizue prestaketak?\n"Gure buruak alaba gisa kokatu ditugu, gure amak berrirakurriz, euren ibilbidea berrikusiz, euren lana aitortuz, eurei arreta jarriz"\n- "Ama izan ala ez izan". Bidegurutze horretan ez dagoenarentzat ere hurbilpen interesgarria izan daiteke?\n"Ama izan ala ez izan" bidegurutze gisa agertu nahi dugun hautu bat da, ze normalean ez da galdetzen: galdetzen da noiz, edo noizko. Eta bai ala ez horren barruan ere, gure buruari galdetu nahi diogu nola eta ze preziotan. Horrek emakumeoi zuzenean eragiten digu, ama izan zein ez. Baina emanaldia prestatzen ari ginela landu dugun bidean, gure buruak alaba gisa kokatu ditugu, gure amak berrirakurriz, euren ibilbidea berrikusiz, euren lana aitortuz, eurei arreta jarriz.\nMaiatzak 7 :: Igorre\nOihana Iguaran eta Amaiur Luluaga. / Lanku Kultur Zerbitzuak


ARARTEKOAK ESKU HARTU ONDOREN, ETXEBIZITZA SAILAK ONIRITZIA EMANGO DIO BABES PUBLIKOKO ETXEBIZITZA EGOKITU BAT ESKURATZEKO SALEROSKETA KONTRATUARI - ARARTEKO\nARARTEKOAK ESKU HARTU ONDOREN, ETXEBIZITZA SAILAK ONIRITZIA EMANGO DIO BABES PUBLIKOKO ETXEBIZITZA EGOKITU BAT ESKURATZEKO SALEROSKETA KONTRATUARI\nHerritar batek Arartekoari esku hartzeko galdegin zion, Etxebizitza Sailaren Bizkaiko lurralde ordezkariak ez baitzuen oniritzi babes ofizialeko etxebizitza (BOE) egokitu baten salerosketa kontratua. Kexagileak endekapenezko gaixotasuna du eta aulki motorduna behar du joan-etorrietarako, duela 3 urtez geroztik.\n2018an etxebizitza egokitu bat erosteko baimena eskatu zuen, bere oraingo etxebizitza irisgarria ez dela argudiatuz. Horregatik, BOE egokitu bat emateko ere eskatu zuen; zozketa egin ostean, esleipena huts deklaratu zen.\nKexagileak dioenez, guraso bakarreko bizikidetza-unitatea osatzen du eta adingabe bat dauka bere ardurapean. Mugikortasun-arazo larriak zituela egiaztatze aldera, bere desgaitasun gradua eta mugikortasun-baremoa aitortzen zituen foru-agindua aurkeztu zuen.\nHala ere, etxebizitza ordezkariak ukatu egin zion oniritzia. Horregatik, herritarrak gora jotzeko errekurtsoa jarri zuen, eta berriro aipatu zituen bere etxebizitzan zeuzkan irisgarritasun- arazoak (korridore estuak, harraskara iritsi ezina edo gurpil-aulkia eskailera buruan utzi beharra, ezin zelako aulkian etxera sartu).\nGainera, errekurtsoaren agiri osagarri gisa, Gutxitasun Fisikoa duten Pertsonen Bizkaiko Federazio Koordinatzaileak (Fekoor) egindako txostena eman zuen. Txosten horrek dioenez, beraien irizpideen arabera, etxebizitzak ez ditu betetzen irisgarritasun-baldintzak, interesdunak ezin baitu burujabetasunez erabili.\nArartekoaren ustez, kexagileak behar bezala egiaztatu zituen eraikinaren irisgarritasun-oztopoak eta etxebizitzaren bizigarritasun-arazo larriak, eta laguntza eskatu zion Eusko Jaurlaritzaren Ingurumen, Lurralde Plangintza eta Etxebizitza Sailari.\nSail horretako letraduak baiezkoa erantzun dio eta gora jotzeko errekurtsoa onar dezan proposatu dio Etxebizitza sailburuordeari.\nBeraz, Arartekoak bukatu du kasu honetan izan duen esku-hartzea, izan ere, egiaztatu du Etxebizitza Saileko ordezkariak oniritzia emango diola babes publikoko etxebizitza egokituaren salerosketa kontratuari, eta kexagileari etxebizitza hori erosteko aukera emango diola.\nVitoria-Gasteiz, 2019ko ekainaren 17a\nArartekoaren 2019IR-558-19 Ebazpena, 2019ko ekainaren 7koa. Horren bidez, amaitu egin da erakunde honek kexa baten harira egindako jarduna. Araubide orokorreko babes publikoko etxebizitza egokitu bat eskuratzeko salerosketakontratuari oniritzia eman ez izanak eragin zuen kexa.


Nafarroa Ezagutu Sarea lehiaketak - Red Explora Navarra - Nafarroa Ezagutu Sarea\nNAFARROA EZAGUTU SAREA LEHIAKETAK\n1. Lehiaketaren arauak:\nNeska-mutikoak, gidari: Ezagutu eta ezagutarazi zure ingurunea\n2. Nafarroa Ezagutu Sareko 2. blog lehiaketa (2019/2020) (PDF)\nLehiaketaren arauak: Neska-mutikoak, gidari: Ezagutu eta ezagutarazi zure ingurunea\nNorentzat: Lehen Hezkuntza eta DBH.\nNafarroa Ezagutu Sarea Nafarroako naturagune eta gune berezien kudeatzaile guztien arteko topagunea da, eta bertan esperientziak trukatzen dituzte, sareko lanaren bidez baliabideak optimizatzeko.\nNafarroa Ezagutu Sarea zazpi multzo geografikoz osatua dago, eta horiek toki bakarrean elkartzen dira: Nafarroa Ezagutu Sarea. https://redexploranavarra.es/eu/nafarroa-ezagutu-sarea/#\nNafarroa Ezagutu Sarea komunitate bat da, eta asmoa du proiektuak garatzea, erakustea, hedatzea, guztiekin partekatzea eta eztabaidaguneak sortzea, Nafarroako Naturaguneen, Gune Berezien eta ibilbideen sustapenean eta kudeaketan aurrera egiteko.\nTxangoak xehetasun guztiak jaso behar ditu beste neska-mutiko batzuek egin ahal dezaten.\nLansaren hasieran gonbidapen bat sortu beharko da zure eskualdea bisitatzeko: alderdirik erakargarrienak nabarmenduko dira, ikusi eta gozatzen ahalko dituztenak. Are publizitateko iragarkien moduko slogan bat ere.\nEgin beharreko distantzia eta bidaiaren denbora Nafarroa Ezagutu Sareko guneetariko batetik, gutxienez ( Erdialdea, Bidasoa-Larraun-Leitzaldea, Sakana, Ega, Arga eta Erribera-Erribera Garaia ).\nIbilbidea eta bisitatuko diren tokiak: Eremuan barneko ibilbide osoa eta bisita bakoitzaren eta txango osoaren denborak.\nZure eskualdea bisitatzeko gonbidapena::\nNabarmendu zein diren alderdirik erakargarrienak.\nZer ikus daitekeen, zertaz goza, zer bisita.\nJarduera proposamena. Jardueraren bat proposatu beharko da geldialdietan eta bisitatu beharreko tokietan egiteko.\nAurrekontuaren kalkulua eta txangoaren kostuak; horren barnean daude garraio kostuak, bisita gidatuak, otorduak (proiektuan proposatzen badira) etab.; azken finean, prezio osoa pertsonako (20-25 pertsonako taldeak izanen dira).\nBaloratuko da honako hauek sartzea: espazioaren deskribapena kontserbazioaren ikuspegitik (balio naturalak, fauna, flora, etab.), lurraldeak ekintzailetza berdea egiteko duen aukera (turismoa, jarduerak, abeltzaintza estentsiboa, etab.) eta espazio horrek zein alderditan laguntzen dion gizarteari bizi kalitatearen aldetik (aisialdirako eta osasunerako eremua, erraz iristeko moduko espazioak eskaintzen dizkie dibertsitate funtzionala duten pertsonei… etab.).\nLanak aurkeztuko dira word formatuan eta karpeta batean zeinetan sartuko diren kalitate handiko argazkiak. Posta elektronikoz bidaliko dira –dokumentuaren bukaeran izena emateko inprimakia eta datuak daude–.\nLehiaketaren deialdia eta epaimahaia\nLehiaketarako deia LURSAREAk egin du, Nafarroako Lurraldearen eta Jasangarritasunaren Agentziak. Hura Navarra de Suelo y Vivienda, NASUVINSAren barnean dago, Nafarroako Gobernuaren zerbitzuko sozietate publikoa baita.\nEpaimahaia honako hauek osaturik dago: entitate honetako 2 teknikari, Nafarroa Ezagutu Sareko lehendakaria, lehendakariordea eta bokalak, baita Nafarroako Gobernuko teknikariak ere (Landa Garapeneko eta Ingurumeneko Departamentua).\nSaria irabazten duten lanak\nLan irabazle bakarra izanen da eta zehaztu gabeko finalisten kopuru bat, epaimahaiaren balorazioaren arabera.\nSariak emateko data. Lehiaketaren zuzkidura, txangoen proposamena eta lanen argitalpena\nAldaketarik izan ezean saria apirilaren 24an emanen da, zehazteko dagoen toki batean. Lehiaketaren irabazleei aditzera emanen zaie.\nSari bakarra izanen da, 400 €-koa, lanik hoberenarendako, Nafarroan barna txango bat egiteko. Nora joan librea da baina Ezagutu Sarearen laguntza izaten ahalko dute bisitak edo ibilaldiak bilatzeko, ekoizleekin harremanetan jartzeko eta abarretarako.\nAurkeztutako lanen egileak edo egileek esklusiban lagako dizkio/dizkiote Nafarroako Gobernuaren zerbitzuko sozietate publikoa den LURSAREA Nafarroako Lurraldearen eta Jasangarritasunaren Agentziari (NASUVINSA Nafarroako Lurzorua eta Etxebizitzak SAren barnean dago) lan horiek ustiatzeko eskubideak, Jabetzari Intelektualari buruzko Legearen testu bat egina (hemendik aurrera JILTB) onesten duen apirilaren 12ko 1/1996 Legegintzako Errege Dekretuaren 17. artikuluan aurreikusitakoak, inolako mugarik gabe. Halaber, Lursareak eskubidea izanen du aurkeztu diren proposamenak aldatzeko, hobekien komeni zaion moduan bere helburuetara moldatzeko.\nInskripzioak posta elektronikoz bidali beharko dira lursarea@nasuvinsa.es helbidera, azaroaren 29an baino lehenago.\nLehiaketaren izena idatziko da: “Neska-mutikoak, gidari” lehiaketa.\nIkastetxearen izen ofiziala\nParte hartzen duten taldearen eta pertsonen izenak.\nHarremanetarako helbide elektronikoa eta telefonoa.\nLanak aurkezteko epea apirilaren 3an bukatuko da, 14:00etan.\nLehiaketaren epaia 2020ko apirilaren erdialdean emanen da. Irabazleari posta elektronikoz jakinaraziko zaio.\nZalantzarik izanez gero, gurekin harremanetan jar zaitezkete helbide elektronikoaren bidez edo 848 420 683 telefonora deituz.\nNafarroa Ezagutu Sareko 2. blog lehiaketa (2019/2020)\nNorentzat: DBHko 3. eta 4. Ikasmailak eta Batxilergoa.\nNafarroa Ezagutu Sarea zazpi multzo geografikoz osatua dago, eta horiek toki bakarrean elkartzen: Nafarroa Ezagutu Sarea. https://redexploranavarra.es/eu/nafarroa-ezagutu-sarea/#\nAzken finean, helburua da jendea erakartzea parte-hartzaileen bizigunea eta naturaguneak eta gune bereziak bisitatzera, eta hori egitea ingurunea errespetatuz, landaredia eta fauna zainduz, ingurua garbi atxikiz, etab.\nParte-hartzaileek beraiek aukera dezakete norentzat den. Izan ere, hartzaileak pertsonak guztiak izan daitezke, edo talde zehatz bat edo batzuk, konparaziorako, mendi-ibiltariak, turistak, motxileroak, eskola umeak, foodie-ak, familiak, gazteak…; komenigarritzat jotzen duena, azken batean.\nLanak ikasgelan eginen dira, taldeka. Ikastetxe bakoitzak komenigarriena iruditzen zaion metodoa hauta dezake edo ikasmaila desberdinak hautatu oinarri hauetan ezartzen direnen artetik.\nLink bat aurkeztuko da posta elektronikoz, lehiaketan parte hartzen duen blogera eramaten duena, eta mezu elektronikoan inskripzioaren datuak sartu dira. Halaber, posta elektronikoz bidali beharko dira erabilitako argazkiak eta bideoak, kalitate handikoak, –dokumentuaren bukaeran inskribatzeko inprimakia eta datuak sartzen dira–.\nArgazki eta bideo guztiak identifikatzeko ikastetxearen izena jarriko da eta, jarraian, taldearen izena, ikasmaila eta argazki edo bideo zenbakia (Ikastetxearenizena_taldearenizena_ikasmaila_argazkizenbakia.doc; izenean ez dira azentuak ez sinboloak jarri behar behar ; adibidez, San Bartolome_Lospirañas_1A_1.doc).\nGainera, identifikazio horrek agertu beharko du word dokumentu batean, argazkia edo bideoa daukana identifikazio datu guztiekin.\nLan irabazle bakarra egonen da eta zehaztu gabeko finalisten kopuru bat, epaimahaiaren balorazioaren arabera.\nSariak eta accesita\nSari bakarra izanen da, 400 €-koa, lanik hoberenarendako, Nafarroan barna txango bat egiteko. Helmuga librea da baina Ezagutu Sarearen laguntza izaten ahalko dute bisitak edo ibilaldiak bilatzeko, ekoizleekin harremanetan jartzeko eta abarretarako.\nAccesitak Nafarroa Ezagutu Sarearen webgunean argitaratuko dira, saria irabazi duten lanekin batera, sarearen barnean dauden eskualdeak bisitatu nahi dituzten umeentzat gida gisa balio izateko.\nLehiaketaren epaia apirilaren erdi aldean emanen da. Irabazleari posta elektronikoz jakinaraziko zaio.\nHalaber, telefonoz argitzen ahal dira zalantzak, gaztelaniaz nahiz euskaraz, honako hauetan:848 42 0683.


About: Bayeuxko tapiza\nBayeuxko tapiza (frantsesez Tapisserie de Bayeux), Frantzian Matilde erreginaren tapiza gisa ere ezaguna (Tapisserie de la reine Mathilde), XI. mendeko brodatutako oihal handi bat da. Bertan latinezko idazki batzuez lagundurik irudi bidez normandiarren Ingalaterrako konkista azaltzean da, batez ere Hastingseko guduaren irudiak agertzen direlarik. 1980ko hamarkadatik aurrera jatorrizko irudia Normandiako Bayeux hirian dagoen Centre Guillaume le Conquérant delakoan gordeta eta erakusgai dago. 2007ko UNESCOren Munduko Oroimenaren Programan sar dezaten izena emana dago. (eu)\nBayeuxko tapiza (eu)


Pasaiako Kaiako Autoritatea: Aldundia eta udalek maila eta sakontasuna duten alegazioak aurkeztu dituzte | Herribizia\nGipuzkoako Foru Aldundiak eta Pasaia, Errenteria edo Lezoko udalek Pasaiako Kanpo Kaiaren Azpiegituren Gida Planaren Ingurumen-Jasankortasun Txosten berraztertuari aurrean aurkeztutako alegazioak “maila eta sakontasuna” dutela onartu du Lucio Hernando Pasaiako Kaiako Autoritatearen presidenteak, eta gauza bera iritzi du Greenpeace, Oceana edo Pasaiako Kaia Forua erakunde ekologisten alegazioen inguruan.\nInforme hau, ISA espainierazko akronimoaz ezaguna, Azaroan argitaratu zen eta orain dela gutxi amaitu da alegazioak aurkezteko epea. Alegazio hauek Autoritateak urte honetan burututako lehen administraritza kontseiluan aztertu zituzten, hainbat hedabidek jaso dutenez. Bilkura honetan alegazioei erantzuna emateko metodologia ere zehaztu zuten. Behin-betiko erantzunok kontseiluaren hurrengo sesioan onartuko dituzte, ekainean.\nJulen Mendoza Errenteriako alkateak aurkeztutako alegazioetan zehazten zenez, txostenean ez da ebaluazio egokia egin, beste alternatiba batzuk izanik ez direla nahikoa landu, ez direla egiaztatu interes publikoa duten beste kontsiderazio batzuk, pertsonen osasuna edo segurtasun publikoa, esate baterako. Halaber, kontsideratzen du Udal hirigintza eskumenak ere urratu egin direla.\nErrenteriako alkateak Irun bisitatuko du hiritarrei arreta emateko zerbitzuak ezagutzeko


Elkarbizitzaren marrak mehetzen - Ramon Etxezarreta - Uztarria (Azpeitia)\n2011ko mai. 15a, 16:05\nGertatzen denaz eta pentsatzen dudanaz errespetoz hitzegiteko saio bat da hau berria egunkarian gaur, maiatzaren 15ean, argitara eman dudana. Jakina neu ere ez nagoela kritikatik libre artikulua soseguz irakurtzen duenak somatuko zuen bezala. Enfin... Uztarriari esker hemen geratzen da.\nEgia esaten hasita arrazoi asko daude oraingo udal eta foru hauteskunde hauek azken aldian ohituta geundenen aldean ezberdinak direla esateko, oso ezberdinak. Edozein direlarik ere hauen emaitzak esan beharko da, bai eta ere, ezberdintasuna hoberako ezberdintasuna dela, elkarrekin askoz ere gehiago konpartitzekoak direla, elkarbizitza harmonikoagoan igarotzen ari direla. Ez da gutxi.\nAurrez ezin dezakegu jakin jendeak zein klabetan emango duen boza eta zein izango diren emaitzak baina hautes prozeduran bistaratu zaizkigun faktore berriak nabarmenak direla uste dut.\nBerritasun bat aipatzekotan ETArena aipatuko nuke. Lozorrora eraman du bere burua eta badirudi herritarroi geure auziak konpondu eta eztabaidatzeko ahaleginetan libre uztea erabaki duela, probisionalki bederen. Jendeok politikarekiko dugun pertzepzioa guztiz aldatzen digun faktorea da hau. Posibleago da larru arriskurik gabe norbere asmoak pentsatu, azaldu eta zabaltzea, behin behinekotasunez izanda ere, ez da gutxi, ez eta aski.\nBaina lozorroa lozorro deneino, eta ez ezinbesteko diodan behin betirako galtzea, alderdi edo koalizioen legeztatze eta ez legeztatze auziaren zilegitasun politikoa, -gauzak okerrago ala zuzenago egin, justuago edo injustuago-, hor izango dugu beti. Barcina andrearen Basaburuko mitina behatzeko ikuspegi ezberdinak, guztiz kontrakoak, hor egongo dira. Nik neuk ezin baitut ukatu Iñaki Galdos jaunak behin baino gehiagotan hain egoki kalifikatu duen alderdien beste legea. Zenbat herri daude PSE eta PPren bozak beste hauteskunde esparruetan ezker abertzalearen adina izanik zenbaitetan, eta hainbeste ez izanik ere kontuan hartzeko moduko kopurua izanik, herriko jendez zerrendarik osatu ezin dutenak? Jendeak politikarekiko dituen errezelo gehiegietatik baino armen eta indarkeriazko jazarpenetik hurbilago dauden esplikazioak daudela uste dut horretarako. Esan dezadan pasadizoz orri hauetako iritzi emaile batek baino gehiagok Basaburuko argazkiari egindako komentarioak arinkeria bidegabe samarra iruditzen zaizkidala, edo gutxienik aldaketa politikorako garaiak direla esaten duten tenore honetarako desegoki samarrak.\nBaina Bildu hor dago putzu politikoaren zurrunbiloaren erdian murgildurik, behin behineko askatasuna duenaren legez. Behin behinekoa auzitegiek azken orduan irekitako zirrikituei ezker eta behin behinekoa, kasu honetan beste guztion legez, lozorroan daudenak betiko lora joan direla esaten ez duten bitartean. Hala deitzea zilegi bazait doako publizitatearen bultzada ukatu gabe ahalegin politiko neurrigabea eta elkarbizitza saio eskertzekoa egiten ari da. Pena izan dela uste dut eta aukera galdu bat Sortu legeztatu ez izana Euskal Herriko panorama politikoaren argitasunaren eta definizio zehatzago baten aldera.\nGero eta konfiantza handiagoa daukat armen kontrol politikotik ihesi doan indarra dela eta horrek ni bezalakook zenbat pozten gaituen gaitza da esplikatzen, eta gaitzago sinetsi nahi ez duenari edo komeni ez zaionari, tranpatiaren arrazoi matematikoaren argudioa darabilenari, mundu osoa kontra behar duenari. Hori, elkarbizitzarako irabazi duguna. Hori guztiok adi jarri gaituena edo jarri behar arazi gintuzkeena. Indar politikoen harreman berri batzuek susmatzen dira, ez dakigu zein epetarako.\nGaur gaurkoz Sortu ezkertiar bat ikusten genuenok nekezago bistaratzen dugu hori, edo nekezago bereizten ditugu garia eta alea Bildu independentista horretan. Ohitu egin beharko dugu, askotan besteokin bezalaxe, Donostiako zezen plazaren hitzarmen urbanistikoa burutu eta sinatu zuena eta kontrakoak, errausketaren kontrakoak eta intzineradorarako lur eskaintza egiten zuena, apostatak eta prozesiozaleak zerrenda berean eta talde politiko berean bizitzen ikusten, abortuaren kontrako ezkertiarrak irudikatzen. Denbora horrexetarako izango dugu guztiok, geure posizio politikoak definituago, zehaztuago eta berrituago edukitzeko.\nGarbiegi esaten du norbaitek ezker eskuin dialektika horretan bien artean dagoen muga horrek existitzen ez ote duen edo egunetik egunera lausoago ez ote den, ez ikustera behartzeraino edo ez ikustea eskatzeraino. Garbiegi ikusten du nazionalista eta abertzale askok hitzok bereizten ere ikasi egin beharko dugu eta independentistarekin zer diferentzia duten, baldin badute, erabaki- inongo nazionalista eta abertzale ez garenok, naiz gure ekintza politikoek ere kontraesanetik libre ez egon, abertzale eta nazionalista garela, edo hala behar gaituela sentitzen du. Bien artean marra badagoela eta politika egoki egiteko egon egin behar duela, eta ez dagonetan pintatu, asmatu, Murtziako lurrikara estranjerian gertatu dela sinestarazteraino.\nMarra hori azken urteotan loditu egin dela esango nuke, kalterako loditu dela gainera. Irudipena dut herritarrok geure elkarbizitza ahalbidetzeko marra hori lausotzea eskatzen dugula, nik bai behintzat, gutxienez udal hauteskundeak direla aprobetxatuz oinarrizko eta eskubidezko zerbitzu eta prestazioaz aritzerakoan. Zaila da hori Espainia eta espainiarrak aipatzerakoan Interconomía, Veo 7, Jiménez Losantos, Davila eta enparaua besterik ikusten ez dituenarentzat. Euskal Herria eta euskaldunaz aritzerakoan mutil armatuak, kaleborrokalariak eta seminarista alperrak eta euskalgaiztoko hitzak besterik ikusten ez dituenarentzat bezain zaila. Hori ere ikasi egin beharko dugu..


Garesko Zubia Dantza Elkartea, duela 37 urte\nMiguel Esarte, Jesús Mª Arraiza, Fernando Azpilicueta, Carmelo Ulzurrun, Feliciano Vélez, Sagrario Casi, M ª Jos é Martínez, Luchi Jimeno y M ª Jesús Vélez izan ziren besteak beste 1963. urtean Garesko Zubia Dantza Elkartea osatu zuten lehen dantzariak.\nHala ere, eta egia esa- teko, ez da aipaturiko urte hartan hasten Garesen dantza eta herri folklorea bultzatzeko lana. Historia begiratzen badugu 1.649. urtean orduko "Puente la Reina "ko Juan García maisuak lau mutil, lau neska eta gaitari bat San Ferminetara eraman zituela irakurri dezakegu. Eta 1.660. urtean, Martin Baquedano auzotarra dantzen maisu bezala azaltzen da. Era berean, "Bobo" dantza famatuko pertsonaiak duela 400 urteko idatzietan azaltzen ziren eta XVIII. Mendean Gascue garestarrak txistulari lehendabizi eta gaitari geroago Iru ñ ean aritzen zirela agiri zaharretan esaten zaigu. Arrastia anaiez, bukatzeko, ñor ez da gogoratzen?\nZubia dantza faldea\nUrte hauetan zehar ekitaldi eta dantzaldi ugari egin ditu: Bai Garesko bai Izarbeibarko gizarte eta kultur gertakari gehienetan parte hartu du. Nafarroako hiriburura eta herri aunitzera hurbildu da. Sain Severrera, gure herriarekin senidetu zen herri frant ziarrera, herri dantzak zabalt zera urte batzuetan joan zen eta, noski, Nafarroatik kanpo ere irten da.\n15. urtemugaren oroime- nez herriko frontoian ospatu- tako jaialdia gogoratzeak merezi du, baita 30. Urtemuga ospatzeko argazki eta ohi ko jantzien erakusketak ere. Herriko jai eta ferien egita rauan aintzinako Larrain-dantzak ezin du hutsik egin. Benetako arrakasta, duela 17 urte sortu zenetik, Dantza faldearen ekimenez lortu zuen dantza honek. Zezenzuskoaren aurretik dantzat zen da beti.\nFeliciano Velez, Arantza Bacaicoa, Loli Arraiza, Carlos Velez, Cesar Olio eta Camino Amorenaren jarrerak Taldea aurrera eraman eta eramaten duten izenetako batzuk dirá .\nEgun, 14 eta 19 urte bitarteko 25 gaztek osatzen dute Dantza Taldea eta Iruñeko Duguna Taldeko bi partaideren gidaritzapean herriko frontoian larunbatero saioak egiten dituzte. Taldearen bes te ekimen bat txaranga sort zea izan da.\nDantzaldietan jasotzen duten diruarekin eta bere kideek jartzen duten 5.000 pezetako kuota baliatzen dituzte bere aurrekontua finantzatzeko.\nOhiko Larraindantza ikas teko eta dantzarien maila hobetzeko ikastaro bat anto latu dute ekaina bitartean eta urrian bi talde gehiago osat zea espero dute, txikien talde bat eta helduen beste bat.\n40. urtemugara helduko ahal da!\nZergatik ez bildu ordurako Zubia Dantza Taldearen historia liburutxo batean?